World Report 2010: Srbija | Human Rights Watch\nIntegracija izbeglica i raseljenih lica\nSrbija je nastavila da se kreće ka većoj odgovornosti za ratne zločine, ali vlasti nisu uspele da uhapse najtraženijeg osumnjičenog za ratne zločine Ratka Mladića. Napetosti u Preševskoj dolini, pretežno naseljenoj etničkim Albancima, prerasle su u nasilje u par navrata u julu mesecu. Prisilno raseljavanje više od 100 Roma iz njihovih domova u Beogradu potcrtali su ranjiv položaj ove čitave manjine u Srbiji. Otkazivanje Povorke ponosa u Beogradu ukazalo je na istrajnu netoleranciju prema lezbejkama, gej muškarcima, biseksualnim i transrodnim (LGBT) osobama.\nSrbija nije uspela da privede pravdi Ratka Mladića i Gorana Hadžića protiv kojih je Međunarodni krivični sud za bivšu Jugoslaviju (MKSJ) podigao optužnice i za koje se veruje da su u Srbiji. Srpska vlada je u više navrata (uključujući tokom 2009. godine) pokušala da uhapsi Mladića, što je preduslov za tešnje veze sa Evropskom unijom.\nU februaru je MKSJ doneo okrivljujuću presudu protiv pet bivših srpskih zvaničnika zbog ratnih zločina i zločina protiv čovečnosti počinjenih na Kosovu. Nikola Šainović, Nebojša Pavković, Sreten Lukić, Vladimir Lazarević i Dragoljub Ojdanić su dobili zatvorske kazne u rasponu od 15 do 22 godine. Šesti optuženi, bivši srpski predsednik Milan Milutinović, oslobođen je sličnih optužbi.\nU julu je MKSJ izrekao petnaestomesečnu zatvorsku kaznu Vojislavu Šešelju, bivšem vođi Srpske radikalne stranke, zbog kršenja pravila o zaštiti svedoka. Šešelju se trenutno sudi u tribunalu zbog navodnih ratnih zločina u Bosni i Hrvatskoj.\nVeće za ratne zločine Okružnog suda u Beogradu je nastavilo da ulaže napore kako bi navodne počinioce ratnih zločina privelo pravdi, uprkos ograničenom budžetu, neodgovarajućoj političkoj podršci i niskoj svesti javnosti o njegovom radu. U martu je Veće za ratne zločine osudilo 13 bivših jugoslovenskih vojnih rezervista zbog njihovog učešća u masakru oko 200 Hrvata 1991. godine u Ovčari, Hrvatska, na zatvorske kazne u trajanju do 20 godina. U junu je Veće za ratne zločine osudilo četiri pripadnika paravojne jedinice „Škorpioni" na zatvorske kazne u trajanju od 15 do 20 godina za zločine nad albanskim civilima na Kosovu počinjene 1999. godine.\nMeđu bitnim tekućim suđenjima tokom 2009. godine koja se odnose na zločine počinjene u Bosni, Hrvatskoj i na Kosovu su suđenja u predmetima „Zvornik", „Tuzlanska kolona", „Lovas", „Suva Reka", „Banski Kovačevac", „Trbojević", „Braća Bitići" (naziv je predmetu dat po žrtvama), „Podujevo" i „Morina". Među bitnim novim optužnicama su one koje su podignute u junu protiv 17 bivših pripadnika „Gnjilanske grupe" Oslobodilačke vojske Kosova (OVK) zbog navodnih ratnih zločina protiv Srba, Roma i Albanaca iz 1999. godine kao i optužnica protiv Nenada Malića za navodne ratne zločine počinjene nad bošnjačkim (bosanskim muslimanskim) civilima 1992. godine.\nU septembru 2009. godine, Vrhovni sud je doneo konačnu odluku u predmetu „Zvornik 1"smanjujući kazne izrečene dvojici bivših pripadnika paravojnih jedinica bosanskih Srba i potvrđujući kaznu i oslobađajuću presudu za drugu dvojicu.\nPrisilno raseljavanje u aprilu u Beogradu potcrtava činjenicu da Romi u Srbiji i dalje ne uživaju sva svoja prava. Policija je 3. aprila prisilno raselila 128 Roma, među kojima su raseljena lica sa Kosova, uključujući žene i decu, iz njihovih domova u nehigijenskom naselju na Novom Beogradu. Romi su 2. aprila dobili zvanični dopis od beogradskih opštinskih vlasti da imaju 15 dana do raseljavanja. Za manje od 24 sata policija je pristigla sa buldožerima radi rušenja njihovih improvizovanih kuća. Raseljene porodice su ostale bez doma i izgubile su veći deo svojih ličnih stvari. U vreme pisanja ovog izveštaja, one nisu dobile nikakvo obeštećenje za svoju izgubljenu imovinu.\nRaseljeni Romi trenutno žive u metalnim kontejnerima u drugoj opštini nadomak Beograda. Njihovo preseljenje na tu lokaciju su prvobitno blokirali tamošnji meštani što ukazuje na široko rasprostranjenu diskriminaciju i neprijateljstvo sa kojim se suočavaju Romi u Srbiji.\nU julu je Komitet Ujedinjenih nacija protiv mučenja utvrdio da je Srbija prekršila Konvenciju protiv mučenja u slučaju Besima Osmanija, Roma, koga je zajedno s njegovim četvorogodišnjim sinom prebila policija u junu 2000. godine tokom prisilnog raseljavanja i operacije rušenja u jednom nehigijenskom naselju u Beogradu. U vreme pisanja ovog izveštaja još uvek se čekao odgovor srpske vlade na ovu odluku.\nDugotrajne napetosti u Preševskoj dolini sa većinskim albanskim stanovništvom bi povremeno prerasle u nasilje tokom 2009. godine. Najozbiljniji incidenti su se dogodili u julu: dva srpska policajca su ranjena u bombaškom napadu, a dva dana kasnije su u eksploziji bombe u selu Lučani ranjena dva etnička Albanca, što je navelo srpske vlasti da podignu nivo pripravnosti u regionu, usled čega su raspoređene dodatne policijske snage. Pet dana kasnije je Skupština opštine u Preševu zatražila povlačenje dodatnih policijskih snaga i osudila navodnu „opštu brutalnost policije". U avgustu je Skupština odbornika opština Preševo, Medveđa i Bujanovac usvojila deklaraciju kojom se traži uspostavljanje zasebnog autonomnog regiona sa sopstvenim institucijama.\nPozitivan korak je bilo usvajanje Zakona protiv diskriminacije u Narodnoj skupštini u martu, kojim se zabranjuje diskriminacija po osnovu rasne, verske i rodne pripadnosti, te seksualne orijentacije, uprkos protivljenju koalicije crkava predvođene Srpskom pravoslavnom crkvom uključivanju zaštite za LGBT osobe (lezbejke, gej muškarci, biseksualne i transrodne osobe).\nU septembru je premijer Mirko Cvetković savetovao organizatore Beogradske povorke ponosa (Gej prajd parada u Beogradu) da izmeste događaj sa ulica u gradski park, rekavši da policija, u suprotnom, ne bi mogla da garantuje bezbednost učesnika (jedina ranija parada, održana 2001. godine, se okončala nasiljem). Organizatori su to smatrali „neprihvatljivim" i otkazali su događaj. Manje od nedelju dana kasnije, srpski javni tužilac je zatražio od vlade da zabrani dve krajnje desničarske grupe povezane sa pretnjama koje su dovele do otkazivanja parade.\nPrema Visokom komesaru Ujedinjenih nacija za izbeglice (UNHCR), u avgustu 2009. godine bilo je 309.171 interno raseljenih lica (IRL) i izbeglica u Srbiji. Mnogi se i dalje suočavaju s problemima pri pribavljanju dokumenata, pristupu stambenim i drugim socijalnim uslugama, kao i zapošljavanju. Oko 6.000 raseljenih lica iz Bosne, Hrvatske i sa Kosova i dalje borave u kolektivnim centrima u Srbiji, često u uslovima ispod svakog standarda. Romska interno raseljena lica sa Kosova se pogotovo suočavaju sa lošim ekonomskim i socijalnim uslovima.\nPrisilan povratak Roma iz Zapadne Evrope se nastavio, u odsustvu bilo kakvog programa pomoći što posebno opterećuje romske zajednice u koje se oni vraćaju. Prema podacima UNHCR-a, između januara i maja, 163 osobe, uključujući 110 Roma, deportovane su protivno njihovoj volji u Srbiju iz zapadnoevropskih zemalja. UNHCR nije zabeležio nijedan slučaj povratka kosovskih Roma protiv njihove volje tokom prvih pet meseci 2009. godine.\nAmandmani na Zakon o javnom informisanju stupili su na snagu u julu, koje su oštro kritikovali srpski mediji i međunarodne organizacije za slobodu medija zbog preteranih novčanih kazni propisanih za klevetu. Kritičari strahuju da bi se time moglo obeshrabriti istraživačko novinarstvo i ugušiti sloboda štampe.\nLGBT nevladina organizacija Gej strejt alijansa se našla na udaru u 2009. godini. U februaru su opštinski zvaničnici zabranili održavanje konferencije za štampu ove organizacije u beogradskom Sava centru. Nakon kritika iznetih u medijima kao i kritike srpskog ministra za ljudska prava, direktor Sava centra i beogradski gradonačelnik su se izvinili zbog te odluke. U martu su huligani bacili kamenje na vrata Studentskog kulturnog centra u Kragujevcu gde je ova organizacija držala konferenciju za štampu na kojoj je predstavljala svoj godišnji izveštaj. Policija je uhapsila i novčano kaznila tri lica (uključujući jednog maloletnika). Gradsko veće grada Kragujevca osudilo je napad.\nU februaru je Četvrti opštinski sud u Beogradu proglasio Natašu Kandić, direktorku Fonda za humanitarno pravo, krivom u krivičnom postupku zbog klevete na račun Tomislava Nikolića, poslanika u Narodnoj skupštini, člana Srpske napredne stranke i bivšeg lidera Srpske radikalne stranke, i naložio joj je da isplati Nikoliću 200.000 dinara (oko €2.000) na ime odštete. Ovaj postupak je proistekao iz komentara Nataše Kandić da bi trebalo sprovesti istragu o umešanosti članova Srpske radikalne stranke u ratne zločine nad hrvatskim civilima 1992. godine. Okružni sud u Beogradu je poništio ovu presudu u junu. Vlasti se nisu oglašavali tokom čitavog trajanja ovog postupka.\nSporazum o stabilizaciji i pridruživanju (SPP) između Evropske unije i Srbije bio je blokiran zbog neuspeha Srbije u hapšenju Ratka Mladića. Ipak, u julu je Evropska komisija predložila da se ukine vizni režim za srpske građane pri putovanju u zemlje potpisnice Šengenskog sporazuma početkom 2010. godine. U vreme pisanja ovog izveštaja očekivalo se da se ovaj predlog odobri. Godišnji izveštaj Evropske komisije o napretku Srbije, objavljen u oktobru 2009. godine, ukazao je na potrebu hapšenja Mladića i rešavanja problema Roma.\nPrilikom posete Srbiji u maju 2009. godine, američki potpredsednik Džozef Bajden izrazio je želju Obamine administracije da „produbi odnose sa Srbijom", izjavivši da Vašington podržava njen plan o pridruživanju Evropskoj uniji.\nTokom procesa Univerzalnog periodičnog pregleda posvećenom Srbiji Saveta za ljudska prava Ujedinjenih nacija u decembru 2008. godine, posebno je izražena zabrinutost zbog postupanja prema Romima, zaštite manjina, nasilja i trgovine ženama, nevolja branilaca ljudskih prava i nezavisnih novinara, te odgovornosti za ratne zločine.\nU julu 2009. godine, predstavnik Ujedinjenih nacija za ljudska prava interno raseljenih lica, Valter Kalin, objavio je izveštaj nakon svoje posete Srbiji početkom tog istog meseca, ukazujući na tekuće probleme u oblasti stanovanja i zapošljavanja sa kojima se suočavaju Romi i druga interno raseljena lica sa Kosova.\nPolitičke napetosti u vezi sa statusom Kosova istrajavaju. Postupak se vodi pred Međunarodnim sudom pravde po osnovu zahteva Srbije za mišljenjem suda o kosovskom proglašenju nezavisnosti. Sporazum o saradnji između srpskih vlasti i Misije Evropske unije na Kosovu (EULEX), postignut u septembru, izazvao je političke kontroverze u Beogradu i u Prištini. U oktobru, srpske vlasti su pristale da sarađuju sa EULEX-om na identifikaciji ostataka žrtava iz kosovskog sukoba u masovnim grobnicama.\nOdsustvo saglasnosti međunarodne zajednice o statusu Kosova i dalje osujećuje napore u zaštiti ljudskih prava njegovih stanovnika. Uklješten u procepu neslaganja članica Evropske unije oko statusa, kao i neslaganja između Beograda i Prištine, EULEX se borio u 2009. godini da se u celosti razmesti na Kosovu i izvrši svoj zadatak izgradnje funkcionalnog pravosudnog sistema. Kosovske vlasti opet nisu iskazale nedvosmislenu posvećenost manjinskim pravima i vladavini prava.\nPrema podacima Misije Ujedinjenih nacija na Kosovu (UNMIK), 275 međuetničkih incidenata se dogodilo tokom prvih osam meseci 2009. godine. Romske, aškalijske i egipćanske (RAE) zajednice su i dalje najranjivije na Kosovu.\nBilo je brojnih sukoba između albanskih i srpskih meštana u Kosovskoj Mitrovici u julu i avgustu, koji su bili povezani sa naporima da se vrate Albanci u obnovljene kuće u severnom delu grada pod srpskom kontrolom. Sukobi koji su buknuli 4. septembra doveli su do intervencije EULEX policije i KFOR-a pod vođstvom NATO-a. U avgustu su Bogdan i Trajanka Petković, stariji srpski bračni par, pronađeni u njihovoj kući u Partešu nadomak Gnjilana nakon što su usmrćeni hicima iz vatrenog oružja. EULEX i Kosovska policijska služba (KPS) su pokrenuli istragu o ovim ubistvima\nSerija napada na Rome u Gnjilanu u poslednjoj sedmici avgusta izazvala je zabrinutost među grupama za ljudska prava zbog narastajućeg neprijateljstva u prethodno mirnim oblastima. Kosovska policijska služba je sporo reagovala na ove incidente, ali je konačno pokrenula istrage po svim slučajevima koji su prijavljeni policiji. Grupa romskih porodica iz Uroševca je 25. avgusta prijavila opštinskim vlastima i Kosovskoj policijskoj službi da su ih navodno verbalno i fizički šikanirali „nepoznati počinioci". Mada je Kosovska policijska služba otvorila istragu u vezi sa ovim navodima, ni kosovske niti međunarodne vlasti nisu javno osudile ove incidente.\nPovratak izbeglica i interno raseljenih lica\nStopa dobrovoljnog povratka na Kosovo, uključujući povratak iz Srbije, i dalje opada s obzirom da je UNHCR registrovao samo 508 povrataka, uključujući povratke 132 Srbina, tokom prvih sedam meseci 2009. godine. Varljiva politička situacija, istrajavanje međuetničkih incidenata u nekim oblastima i loši ekonomski uslovi osujetili su održivi povratak.\nPrisilni povratak iz Zapadne Evrope se nastavio tokom koga su se 3.324 osobe vratile u prvih sedam meseci 2009. godine. Prema podacima UNHCR-a, Kosovskim Srbima, Romima i Albancima u oblastima gde čine manjinu je i dalje potrebna međunarodna zaštita. Uprkos tome, 107 lica koja pripadaju kategorijama pod zaštitom UNHCR-a se vratilo tokom prvih sedam meseci 2009. godine. U novembru 2008. godine, kosovske vlasti su preuzele odgovornost za upravljanje prisilnim povracima iz trećih zemalja, što je uloga koju je ranije imao UNMIK. U vreme pisanja ovog izveštaja, vlasti su pregovarale oko bilateralnih sporazuma o readmisiji sa zapadnoevropskim zemljama koje traže dodatne prisilne povratke.\nPrisilni povratnici se suočavaju sa nizom problema pored bezbednosti, a mnogi su povezani sa nedostatkom bilo kakve pomoći ili programa za njihovu reintegraciju. Romski povratnici se posebno suočavaju sa teškoćama u oblasti stanovanja, obrazovanja (mnoga deca ne govore više albanski ili srpski) i zapošljavanja. Oni zavise od pomoći nastanjenih Roma, što dodatno opterećuje najsiromašniju etničku grupu na Kosovu.\nDeset godina nakon uništenja Romske mahale u Kosovskoj Mitrovici, njeni bivši stanovnici su i dalje u kampovima u severnom delu Mitrovice (Česmin Lug i Osterode) i u Leposaviću. Romi u kampovima Česmin Lug i Osterode izloženi su neprestanoj i štetnoj kontaminaciji olovom, što narušava njihovo zdravlje, a pogotovo zdravlje njihove dece. U vreme pisanja ovog izveštaja, sadašnjim ili bivšim stanovnicima kampova nije bio dostupan medicinski tretman zbog kontaminacije olovom.\nPilot projekat Agencije Sjedinjenih Američkih Država za međunarodni razvoj (USAID) za preseljenje 50 porodica iz kampova Osterode i Česmin Lug u obnovljenu Romsku mahalu ili drugu nenaznačenu lokaciju po njihovom izboru još uvek je u svojim ranim fazama. Obnova dva dodatna stambena bloka u kome će se smestiti 24 porodice, a koji finansiraju nevladine organizacije, takođe je u toku. Mnogi raseljeni Romi ne žele da se vrate u Romsku mahalu navodeći kao razloge nedostatak pristupa kosovskom sistemu socijalne zaštite i zapošljavanje. Mnogi od onih koji su se vratili tamo u okviru pilot projekta 2007. godine su se potom vratili na severno Kosovo, a neki od onih koji su ostali razmišljaju da slede njihov primer. Nevoljnost ključnih donatora da sarađuju u potpunosti sa srpskim vlastima na severu u vezi sa ponovnim preseljenjem onih koji ne žele da se vrate u Romsku mahalu predstavlja prepreku na putu ka celovitom rešenju.\nNekažnjivost i pristup pravdi\nUprkos novoj energiji i optimizmu koje je razmeštanje Misije vladavine prava Evropske unije (EULEX) donelo na Kosovo, pravosuđe je i dalje najslabija među glavnim kosovskim institucijama. U vreme pisanja ovog izveštaja, tek je trebalo da EULEX utvrdi prioritete među predmetima koji se odnose na antisrpsko i antiromsko nasilje u martu 2004. godine ili da razvije strategiju za utvrđivanje prioriteta među velikim brojem predmeta vezanim za ratne zločine koje je EULEX nasledio od UNMIK-a.\nEULEX-ovi tužioci i sudije su tokom 2009. godine priveli kraju tri predmeta koja su privukla pažnju javnosti. Jedini optuženi koji se teretio za bombaški napad 2001. godine na autobus „Niš Ekspresa" u kome je smrtno nastradalo 12 Srba oslobođen je u martu. Istog meseca je Gani Gaši osuđen na 17 godina zatvora zbog otmice i ubistva svog sunarodnika u centralnom delu Kosova 1998. godine. U aprilu je izrečena okrivljujuća presuda Gjelošu Krasnićiju i kazna od sedam godina zatvora zbog otmice i ubistva kosovskog Albanca 1999. godine. U septembru je EULEX uhapsio četiri kosovska Srbina (uključujući jednu ženu) pod sumnjom da su počinili ratne zločine nad kosovskim Albancima 1999. godine u okolini Novog Brda.\nManjkavosti u zaštiti svedoka i dalje osujećuju zadovoljavanje pravde u slučaju mnogih teških krivičnih dela s obzirom da svedoci nisu voljni da daju iskaz iz straha za sopstvenu bezbednost. Kosovo i dalje nema propise o zaštiti svedoka, međutim sudovi ne pribegavaju ni nizu zaštitnih mera koje su im dostupne. Evropska unija i druge zapadne vlade i dalje ne žele da prihvate svedoke i njihove porodice, uprkos široko rasprostranjenom priznanju da je to jedini delotvoran način za zaštitu svedoka u najozbiljnijim predmetima. Odsustvo konsenzusa unutar Evropske unije o statusu Kosova stoji na putu ostvarivanja zajedničkog stava Evropske unije o takvoj relokaciji svedoka.\nU julu je Žalbeno veće MKSJ-a potvrdilo presudu i tromesečnu zatvorsku kaznu Bajrušu Morini zbog zastrašivanja zaštićenog svedoka na suđenju u MKSJ-u o navodnim ratnim zločinima na Kosovu. Žalbeno veće MKSJ-a je takođe ukinulo okrivljujuću presudu Astritu Haraćiji za isto delo. Obojica su bili na privremenoj slobodi u vreme izricanja presude nakon što su odslužili dosuđene kazne.\nU martu je EULEX otvorio nešto što je nazvao „preliminarna istraga" o navodnom prebacivanju oko 400 srpskih i drugih zarobljenika od strane Oslobodilačke vojske Kosova u pritvorske jedinice u Albaniji 1999. godine. Istraga Saveta Evrope o ovim navodima, koju je vodio švajcarski senator Dik Marti, se nastavila, ali je njegova poseta Kosovu, zakazana za 2009. godinu, odložena iz neimenovanih razloga. Srpski tužilac za ratne zločine je takođe pokrenuo istragu. Kosovske vlasti su odbacile ove navode i odbile su da ih istraže.\nU julu su EULEX i KPS ekshumirali masovnu grobnicu u kojoj su pronađeni ostaci 11 osoba za koje se pretpostavlja su nestala lica u selu Kmetovce, u blizini Gnjilana. Prema podacima Međunarodnog komiteta Crvenog krsta (MKCK) na Kosovu, 1.885 osoba, pretežno kosovskih Albanaca, se i dalje vode kao lica nestala tokom sukoba 1999. godine.\nTokom većeg dela godine Savetodavna komisija za ljudska prava (SKLJP) se bavila rešavanjem brojnih predmeta vezanim za pritužbe protiv UNMIK-a, uprkos nedovoljnom broju osoblja, činjenici da je komisija smeštena u prostorijama gde nema javnog pristupa, te odsustvu saradnje od strane UNMIK-a. U oktobru, međutim, UNMIK je doneo administrativnu direktivu sa trenutnim dejstvom, kojom su praktično obustavljene aktivnosti komisije, naloživši, u vreme kad je mesto jednog člana upražnjeno, da komisija može zasedati jedino ukoliko su sva tri člana prisutna. Direktivom se takođe ukida nadležnost nad bilo kakvim kršenjem koje se dogodi nakon 31. marta 2010. godine.\nU novembru 2008. godine, Savetodavna komisija za ljudska prava je utvrdila da je UNMIK narušio pravo na život time što nije sproveo odgovarajuću istragu u februaru 2000. godine o ubistvu žene podnosioca žalbe Šaipa Kanhasija; u vreme pisanja ovog izveštaja, tek je trebalo da UNMIK pruži svoj odgovor na ovu odluku. U junu 2009. godine, komisija je ustvrdila da je žalba grupe Roma, bivših i sadašnjih stanovnika kampova zatrovanih olovom u Kosovskoj Mitrovici, u vezi sa navodnim kršenjima prava na život, stanovanje i zdravlje, te zabrane nečovečnog i ponižavajućeg postupanja, prihvatljiva.\nU martu je otkazano javno saslušanje u predmetu SKLJP-a protiv UNMIK-a po žalbi porodica dva kosovska Albanca koji je usmrtila UNMIK policija tokom februarskih demonstracija 2007. godine. Otkazivanje je usledilo nakon saopštenja EULEX-a i UNMIK-a u kojima se kaže da oni ne mogu garantovati bezbednost za takvo saslušanje na bilo kojoj lokaciji. Porodice su odbile mogućnost da se saslušanje održi bez prisustva javnosti, te je ono odloženo na neodređeno vreme. U septembru je UNMIK ponudio finansijsko obeštećenje porodicama dvojice muškaraca pod uslovom da povuku svoje žalbe. Porodice su odbile tu ponudu.\nU junu, nakon trogodišnjeg odlaganja, kosovska skupština je imenovala Samija Kurtešija za ombudsmana sa petogodišnjim mandatom. Vršilac dužnosti ombudsmana Hilmi Jašari će postati njegov zamenik.\nU vreme pisanja ovog izveštaja, skoro 12 meseci nakon punog raspoređivanja EULEX-a, tek je trebalo da Evropski savet odobri stvaranje nezavisnog nadzornog mehanizma za EULEX, ili da misiji dâ ovlašćenje za započinjanje formalne saradnje sa SKLJP-om ili kosovskim ombudsmanom, čime se dovodi u pitanje posvećenost Evropske unije odgovornosti za potencijalne zloupotrebe proistekle iz upražnjavanja izvršnog mandata ključne misije Evropske bezbednosne i odbrambene politike (EBOP).\nMeđunarodni status Kosova je i dalje neizvestan. U vreme pisanja ovog izveštaja, 63 zemlje su priznale nezavisnost Kosova, uključujući 22 zemlje članice Evropske unije. Kosovo je pristupilo Svetskoj banci i Međunarodnom monetarnom fondu tokom 2009. godine, ali odluka nekoliko zemalja članica Evropske unije da interveniše radi podrške zahtevu Srbije za mišljenjem Međunarodnog suda pravde o proglašenju nezavisnosti Kosova ukazuje na podeljenost unutar Evropske unije i Ujedinjenih nacija po ovom pitanju.\nPoseta američkog potpredsednika Džozefa Bajdena u februaru 2009. godine potvrdila je nastavak finansijske i političke podrške Obamine administracije iz Vašingtona nezavisnom Kosovu.\nU avgustu je generalni sekretar NATO-a Anders Fog Rasmusen najavio smanjenje mirovnih trupa na Kosovu (KFOR) sa 13.800 na 10.000 vojnika do januara 2010. godine.


Najave iz SNSD-a – Džombić i Košarac umjesto Šarovića i Tadića – Haber.ba\nNajave iz SNSD-a – Džombić i Košarac umjesto Šarovića i Tadića\nPredsjednik SNSD-a Milorad Dodik izjavio je jučer da će ova stranka biti spremna da saopšti imena ljudi koji će zamijeniti smijenjene funkcionere SDS-a tek kada Dom naroda Parlamentarne skupštine BiH završi proceduru.\nAleksandar Džombić (Foto: Arhiva)\nOn je istakao da nema potrebe da komentariše smjene dok ne bude okončana potrebna procedura. Međutim, nezvanično se u krugovima SNSD-a Aleksandar Džombić slovi kao zamjena Mirka Šarovića a Staša Košarac bi mogao zamijeniti Ognjena Tadića. Zbog ranijeg premijerskog i ministarskog iskustva, Džombiću, po procjenama njegove stranke, ne bi trebalo puno vremena da se prilagodi novom poslu. Predsjednik SNSD-a Milorad Dodik nije potvrdio, ali ni demantovao ove informacije.\nBude li Ognjen Tadić, kako je najavljeno, smijenjen sa mjesta predsjedavajućeg Doma naroda, njegov nasljednik biće dosadašnji delegat SNSD-a Staša Košarac.\nSNSD još nije razgovorao sa koalicionim partnerima na nivou Republike Srpske – DNS-om i Socijalističkom partijom. To je potvrdio i lider DNS-a Marko Pavić.\nPredsjednik Socijalista, Petar Đokić kaže da očekuje poziv Milorada Dodika, ali i da potvrde smjene u Domu naroda. Kadrovi SP-a i DNS-a bi, prema nezvaničnim informacijama, trebalo bi da dobiju u Vijeću ministara pozicije zamjenika ministara odbrane i ljudskih prava.\nTeme:Aleksandar Džombić, ministar vanjske trgovine i ekonomskih odnosa BiH, Mirko Šarović, SNSD


Vlada FBiH: Saglasnost na garantovanu otkupnu cijenu električne energije - Akta.ba\nVlada FBiH: Saglasnost na garantovanu otkupnu cijenu električne energije\n13.08.2014. 16:33 / Izvor: eKapija.ba\nNaime, Regulatorna komisija za energiju u FBiH usvojila je Pravilnik kojim je propisana metodologija utvrđivanja garantovanih otkupnih cijena električne energije iz postrojenja kvalifikovanih proizvođača, kao i kriteriji za promjenu utvrđene garantovane otkupne cijene.\nCilj donošenja ovog pravilnika je izrada metodologije o načinu utvrđivanja garantovanih otkupnih cijena električne energije iz postrojenja koja koriste OIEiEK, u skladu sa Zakonom o električnoj energiji u FBiH i Zakonom o korištenju obnovljivih izvora energije i efikasne kogeneracije i daju smjernice za jednostavan i razumljiv način izračuna garantovanih otkupnih cijena zasnovanih na osnovu poznatih parametara koji su sprovodivi u praksi.\nPrema usvojenom tarifi, garantovana cijena električne energije varira s obzirom na veličinu i tip postrojenja, te na vrstu primarnog izvora energije, a kreće se od 0,29030 do 0,12373 KM/kWh za hidroelektrane, za vjetroelektrane od 0,37124 do 0,14766 KM/kWh, za solarne elektrane od 0,01811 do 0,39320 KM/kWh.\nZa elektrane na biomasu kreće se od 0,31292 do 0,22706 KM/kWh, dok garantovana cijena električne energije iz postrojenja efikasne kogeneracije iznosi 0,15419 KM/kWh, saopćeno je iz Ureda za odnose s javnošću Vlade FBiH.\negulatorna komisija za energiju u FBiH


Seminar i javna debata " Industrijska politika i preduzetništvo u Srbiji – Izazovi i EU perspektiva" | Vojvođanska inicijativa za EU\nCentar lokalne demokratije iz Subotice u saradnji sa Gradom Zrenjanin, organizovao je 5. maja seminar i javnu debatu na temu „Industrijska politika i preduzetništvo u Srbiji – Izazovi i EU perspektiva“ u kojoj su učestvovali predstavnici lokalne samouprave i predstavnici organizacija civilnog društva iz Zrenjanina. Učesnici seminara imali su priliku da se upoznaju sa: razvojem pravnih tekovina EU u oblasti industrijske politike i preduzetništva; aktuelnom industrijskom politikom EU; EU programima podrške u ovoj oblasti, kao što su Horizon 2020 i COSME; procesom pregovora Srbije sa EU u poglavlju 20; Industrijskom politikom i politikom preduzetništva Republike Srbije; kao i primenom obavezujućih odredbi EU.\nNa seminaru je naglašeno da, iako se čini da je Poglavlje 20 jedno od najednostavnijih, ono je široko postavljeno i povezano sa ekonomskom politikom, infrastrukturom, regionalnim razvojem, fiskalnom politikom, naukom i inovacijama, obrazovanjem, politikom zapošljavanja, energijom i zaštitom životne sredine. Svaka članica EU ima slobodu da kreira svoju industrijsku politiku i da štiti nacionalne interese, uz poštovanje načela EU u ovoj oblasti. Poglavlje 20. otvoreno je 27. februara 2017. Izveštaj o skriningu je pokazao da je Srbija postigla zadovoljavajući nivo usklađenosti sa EU Aquis i da ima zadovoljavajući institucionalni okvir. Međutim, javnost i interesne grupe u ovoj oblasti, kao što su preduzetnici, unije poslodavaca i privredne komore, nisu dovoljno obavešteni niti uključeni u ovaj proces.\nPolitika mikro, malih i srednjih preduzeća (MMSP) insistira na primeni zajedničke definicije MMSP i treba da obezbedi da se svim elementima vođenja ekonomske politike prvo polazi od potreba MMSP i efekata koji će propisi i mere u ovoj oblasti imati na njih.\nJedan od glavnih ciljeva Strategije za podršku razvoja malih i srednjih preduzeća, preduzetništva i konkurentnosti 105-2020 je razvoj i promocija preduzetničkog duha i podsticanje preduzetništva žena, mladih i socijalnog preduzetništva, kao i unapređenje efikasnosti i institucionalne podrške poslovanju i razvoju mikro, malih i srednjih privrednih društava. Međutim, najveća prepreka u postizanju ovog cilja jeste masovni odliv mozgova i Srbije, posebno mladih, kao i slaba komunikacija nadležnih državnih organa sa preduzetnicima i prvatnim sektorom uopšte.\nU toku javne debate je naglašeno da je bitno da ova politika kreće sa lokala, gde je ključna spona između gradske uprave i poreskih obveznika, kao i da lokalna samouprava identifikuje i rešava probleme na lokalnom nivou. Pored toga, neophodno je pokrenuti javne rasprave i pojačati feedback od strane interesnih grupa, i uključiti u radne grupe ljude od struke koji se razumeju u problematiku. Praćenje efekata i rezultata sprovođenja strategija postiže se putem indikatora koji ukazuju na porast broja malih i srednjim preduzeća, porast broja zaposlenih ili prosečnu godišnju stopu rasta dodate vrednosti.\nUčesnici su se složili da je ovo poglavlje žila kucavica cele privrede i da je neophodno postaviti prioritete, identifikovati glavne porbleme sa kojima se preduzetnici suočavaju, unaprediti fiskalnu politiku, raditi na unapređenju poslovnog ambijenta, kao i da je potrebno staviti akcenat na analizu efekata sprovođenja politika u ovoj oblasti.\nThis entry was posted in Socijalna politika i zapošljavanje, preduzetništvo i industrijska politika, regionalna politika i koordinacija strukturnih instrumenata, Vesti. Bookmark the permalink.\n← Konferencija Obnovljivi izvori energije “CILj ili SREDSTVO” – sektorske perspektive\nKonsultativan sastanak – Stanje i potrebe u društvu i u procesu reforme obrazovanja na prostoru Srbije sa pogledom iz Vojvodine →


NSD: Selaković izneo notornu činjenicu\nTanjug 13. juna 2019. 11:15\nPODGORICA – Izjava generalnog sekretara predsednika Srbije Nikole Selakovića o Crnoj Gori kao „klasičnoj srpskoj državi“ je jedina moguća izjava koja se u tom smislu može dati o tome šta je Crna Gora bila u prošlosti, poručuje u saopštenju opoziciona crnogorska Nova srpska demokratija (NSD) .\n„Nezamislivo je da bilo koji Srbin, poštujući istorijske činjenice i istinu, izjavi nešto drugo po tom pitanju. To je opšta istina i zvanična Srbija nije dužna da bilo kome objašnjava šta je njen predstavnik Selaković mislio u svojoj izjavi. To je zdravorazumski stav i na ličnom i na državnom planu i Selaković ga je izneo kao jednu notornu činjenicu i jasan argument“, saopštila je ta partija.\nGeneralni sekretar predsednika Srbije Nikola Selaković izjavio je, gostujući na RTS u emisiji „Upitnik“ da je Crna Gora „klasična srpska država“, koja se od svog postanja dičila srpskim identitetom.\nMerkel: Pregovori o Bregzitu su „kvadratura kruga“


Вучић и Бајден разговарали у 4 ока, ево о чему је било речи!\n16-08-2016 18:22 Srbija Politika\nBEOGRAD - Premijer Srbije Aleksandar Vučić sastao se sa potpredsednikom SAD DŽozefom Bajdenom, u četiri oka.\nBajden (Foto: Sinhua)\n"Do sukoba se dođe vrlo lako, jedna iskra i mi smo ušli svi u haos i moramo da posvetimo više energije očuvanju mira i stabilizaciji i zahvaljujem Bajdenu na podršci", rekao je Vučić u zajedničkom obraćanju medijima sa potpredsednikom SAD DŽozefom Bajdenom.\nNajveću pažnju tokom sastanka koji je održan u četiri oka je održavanje mira u regionu.\n"Zahvaljujem se Bajdenu i sigurno smo da SAD žele stabilan i miran zapadni Balkan", istakao je Vučić i dodao da je obavestio potpredsednika SAD da ćemo za mesec dana ugostiti Edija Ramu i albanske biznismene.\nDočekan je po starom srpskom običaju solju i hlebom, kojim se poslužila i njegova supruga. Bajdena je na crvenom tepihu dočekao i ambasador SAD u Srbiji Kajl Skat sa porodicom, posle čega su Bajdenovi seli u crnu limuzinu.\nBajden: Poštujemo vaše liderstvo\n"Gospodine premijeru, prešli ste ogroman put da biste svoju zemlju učinili pobednikom na mnogim poljima. Obama i ja poštujemo liderstvo koje ste pokazali u mnogim trenucima, posebno u odnosima sa Hrvatskom", istakao je Bajden.\nOn je dodao da je od suštinske važnosti da ceo region bude ujedinjen i miran.\n"Srbija mora da bude demokratski deo EU. Mi radimo na promenama tih okolonosti i da ih pretvorimo u realnost. Srbija je uspešno i ima svoje liderstvo i to je od ključne važnosti", dodao je potpredsednik SAD.\nBajden je naveo da neke stvari u zajedničkoj istoriji Srbije i SAD nisu bile dobre, ali da je otvoreno novo poglavlje.\n"Neki momenti su bili bolni, ali naši odnosi su zasnovani na obostranom poštovanju. Srećan sam da smo otvorili novo poglavlje. Danas smo razgovarali o važnosti kretanja napred, razgovora u Briselu između Srbije i Kosova, nema tu ništa jednostavno. Ima tu jako puno stvari koje treba prevazići. Biće potrebno puno truda i političke volje", dodao je potpredsednik SAD. Izvor: Kurir


Potrebne investicije vredne dve milijarde evra - Ekonomija - Dnevni list Danas\nPočetna » Vesti » Ekonomija » Potrebne investicije vredne dve milijarde evra\nKonferencija „Obnovljivi izvori energije i energetska nezavisnost Srbije“ u organizaciji Danas konferens centra\nG. V.06.02.2013. 19:04\nNacionalnim akcionim planom za obnovljive izvore energije predviđeno je da se taj cilj ispuni izgradnjom vetroelektrana snage 500 megavata, velikih i mini hidroelektrana snage po 200 megavata, 100 megavata postrojenja koje koriste biomasu i 92 megavata iz ostalih izvor – izjavio je juče na konferenciji „Obnovljivi izvori energije i energetska nezavisnost Srbije“, u organizaciji Danas konferens centra, Dejan Trifunović, pomoćnik ministra energetike Srbije.\n– Postavljen je zakonski i regulatorni okvir za ulaganje u obnovljive izvore energije i stvoreni su preduslovi za investiranje. Do kraja 2015. godine očekuje se sigurnih 500 megavata iz obnovljivih izvora energije. Ta godina će biti prva kontrolna tačka za uspešnost i efekte regulatornih mera za veće korišćenje obnovljivih izvora energije. U saradnji sa 17 opština iz Srbije Ministarstvo energetike pripremilo je javni poziv za dodelu 317 lokacija za izgradnju mini hidroelektrana koji će uskoro biti objavljen. Investitori će imati rok od šest meseci da se izjasne za ulaganja. Vlada Srbije donela uredbu o podsticajnim cenama za otkup struje proizvedene iz obnovljivih izvora energije, koja je stupila na snagu 4. februara. Prema toj uredbi, iz koje će se nove cene primenjivati od 1. januara sledeće godine, stimulisaće se i domaćinstva da postavljaju solarne panele na krovovima zgrada. Period trajanja podsticaja je 12 godina nakon čega će javni snabdevač biti obavezan da otkupljuje struju od proizvođača po tržišnim cenama – istakao je Trifunović.\n– Elektroprivreda Srbije planira obnovu 15 mini hidroelektrana i izgradnju osam novih, koje se finansiraju iz kredita Evropske banke za obnovu i razvoj. Radi se i na izgradnji vetroparka snage 30 megavata kod Kostolca i solarnoj elektrani snage pet megavata u Čajetini – izjavio je Milutin Prodanović, koordinator za investicije i eksploataciju u preduzeću EPS obnovljivi izvori energije.\n– Danas smo svedoci pojave nove dinamike koja menja svetsku energetsku platformu. Ta dinamika je pokretač za smanjenje emisije ugljendioksida, promenljivost cene goriva i oskudnosti resursa. Ti pokretači pomeraju investicije ka novim sferama, energetskoj efikasnosti i unapređenju tehnologije, eksploataciji udaljenih izvora ugljovodonika, gasu iz škriljaca i obnovljivoj energiji. Staza koja vodi napred je nešto što mi zovemo „fast blue“, kao, na primer, smanjenje korišćenja uglja, ekspanzija obnovljivih izvora energije, fleksibilna energija gasa integrisana u obnovljivu energiju, pospešen transport i skladištenje gasa, energetska politika vezana za alternativna transportna sredstva – izjavio je Gaetano Masara, generalni direktor Dženeral elektrik za Jugoistočnu Evropu.\n– Najbolja energetska strategija jeste diverzifikacija izvora energije kroz integraciju gasa i obnovljivih izvora. Sa potrebom da ostvarimo integracionu strategiju za električnu i IT infrastrukturu, tokom godina razvijali smo i pospešivali naše turbine za vetar. U ranim dvehiljaditim razvili smo turbine za vetar za najbolje uslove. Tokom godina, usled ograničenja vezanim za zemljište i rastućim izazovima, razvili smo nove turbine. Danas, naše turbine su u stanju da generišu energiju pod najturbulentnijim uslovima, brzinama vetra, visini i temperaturama – objasnio je Gaetano Masara, generalni direktor Dženeral elektrik za Jugoistočnu Evropu.


Manifestacije – resavska škola | VAmedia - info portal\n08/04/2015 08/04/2015 Нема коментара на Manifestacije – resavska škola\nGrad Valjevo će sa 1,5 miliona dinara finansirati 14 manifestacija koje će biti održane u ovoj godini. Iz dodeljenih sredstava se vidi da Grad nema nameru da unapredjuje manifestacije kao turistički potencijal grada.\nKomisija za dodelu sredstava po pristiglim projektima vezanim za manifestacije u našem gradu raspodelila je 1,5 miliona dinara i to dodelivši najviše novca održanoj manifestaciji SPREG 300 000 dinara. Interesantno je da su svi oni koji su želeli da izlože nešto na ovom sajmu morali da plate zakup štandova. Postavlja se pitanje na koji je način Grad finansijski pomogao manifestaciju ako firme iz Valjeva nisu dobile popust ili besplatan prostor?\nPo visini opredeljenih sredstava slede „Petrovdanski dani“ u Kamenici i „ Dani kupine“ na Stavama sa po 175 000 dinara. i jedna i druga manifestacija godinama unazad privlače veliki broj posetilaca .\nSa 140 000 dinara grad je finansirao održani Sajam venčanja , a po 100 000 dinara dobiće : Tucijada u Ogladjenovcu, Povlen reli , Trka valjevski izazov.\nPotpuno je nejasno zašto je grad doneo odluku da nastavi finansiranje Dana maline u Brankovini za šta je opredeljeno 90 000 dinara kada je ova manifestacija prošle godine jedva imala 20 posetilaca , a samo 4 proizvodjača maline. Duplo manje novca grad je opredelio za „Manifestaciju Malini u čast“, koja se od prošle godine održava na Povlenu. Interesantno je da se prošle godine u okviru ove manifestacije okupio veliki broj izlagača i proizvodjača kao u Brankovini u srećnije doba. Grad je ipak smatrao da iako u Brankovini više nema maline treba da postoji manifestacija.Pitanje je da li će i ove godine iko od gradskih vlasti da se nadje na ovoj manifestaciji?\nČetvrti Sabor na Povlenu ovoga puta dobio je 90 000 dinara. Interesantno je da ovaj Sabor zapravo gotovo da nema nikakvih značajnijih sadržaja i da je komentar okupljenih i prošle godine bio da je teško razumeti poentu organizovanja ove manifestacije.\n„Dani gljiva“ ove godine biće finansirani sa 80 000 dinara pa je za očekivati da se za taj novac na meniju ove manifestacije nadju i različita jela od gljiva.“ Ilindenski vašar“ koji je prvi put održan prošle godine u ovoj godini grad će finansirati sa 50 000 dinara , a planinarski kamp „Upoznaj valjevski kraj Povlenski vrhovi „ biće finansiran sa smao 30 000 dinara.\nSve u svemu ozbiljne manifestacije koštaju mnogo više od opredeljenog novca u budžetu. Posebno je potom pogubna i politika davanja „veštačkog disanja“ manifestacijama koje su se same ugasile.\nNišta manje nije interesantna činjenica da ne postoji prava procena isplativosti finansiranja pojedinih dešavanja. Novac se dakle deli po automatizmu ili prepisivačkim metodama iz ranijih godina.\nNepoznato je i zašto neko misli i veruje da se nakon smeštno malo novca izdvojenog za neku manifestaciju može očekivati visok kvalitet?


Do jeseni samo mlak oporavak SAD\n07.07.2012. / 8:15\nNJUJORK, Ekonomisti procjenjuju da će se do jeseni i predsjedničkih izbora u novembru u Americi nastaviti “mlak trend rasta zaposlenosti”, piše Njujork tajms.\nNaime, stopa nezaposlenosti nije smanjena u Sjedinjenim Američkim Državama.\nU junu je u Americi novozaposleno svega 80 hiljada ljudi, čime je stopa nezaposlenosti ostala ista na 8,2 odsto.\nEkonomija nema zamajac, a mala pomoć dolazi od monetarne i fiskalne politike. Takođe, loši vjetrovi duvaju iz Evrope, kao i smanjenog privrednog rasta tržišta u usponu , kaže ekonomista Kejti Bostjančić.\nEkonomski stručnjaci sada ocjenjuju da je pad nezaposlenosti tokom zime, u stvari, više bio povezan sa toplim vremenom, nego pravim ozdravljenjem ekonomije.\nPrivatne kompanije su sve više zapošljavale ljude u tom periodu i do marta je izgledalo da postoji stabilan rast novozaposlenih, da bi u tom trenutku došlo do prekrenice.\nU prvom kvartalu ove godine, mjesečno je zapošljavano po više od 220 hiljada novih radnika, da bi u aprilu, maju i junu taj broj pao na prosječnih sedamdesetak hiljada po mjesecu.\nOd početka ekonomskog oporavka u januaru 2009.godine, bilo je nekoliko trenutaka krize, kada je došlo do stagnacije u otvaranju novih radnih mjesta, piše njujorški dnevnik. To je uvijek povezivano sa nekim spoljnim faktorima, kao što je prošlogodišnji cunami u Japanu ili Arapsko proljeće na sjeveru Afrike.\nZdravije ekonomije bi bile u stanju da lakše podnesu takve šokove, ali ne i američka sa ogromnim dugovima , dodaje list.\nSofija Koropeki, direktorka u analitici Mudisa, smatra da su sada očekivanja toliko mala da bi svako pomjeranje na bolje na tržištu rada bilo dobrodošlo.\nOno što takođe zabrinjava je i pad korporativnih profita u prvom tromjesečju ove godine, što je prvi pad od 2008.\nAnalitičari kao negativno za građane Amerike navode i činjenicu da od kraja ove godine prestaju federalne beneficije koje su dobijali nezaposleni, tako da oni koji se poslije toga nađu na tržištu rada više neće kao do sada dobijati više od 26 nedjelja subvencija za nezaposlene.\nPodaci o zaposlenosti snizili cijenu nafte\nCijene nafte su juče nastavile da padaju, nakon objave američkih podataka o zaposlenosti u junu koji su ocjenjeni kao zabrinjavajući.\nCijena američke “lake” nafte za terminsku isporuku u avgustu je u prepodnevnom trgovanju na Njujorškoj robnoj berzi pala za 2,75 dolara na 84,47 dolara za barel, dok je evropska “brent” nafta na Međunarodnoj berzi petroleja u Londonu pojeftinila za 2,44 dolara na 98,26 dolara za barel, prenijela je agencija AP.\nRanije objavljeno je saopštenje američkog ministarstva rada u kome se navodi da je u SAD u junu otvoreno samo 80.000 novih radnih mjesta, što ukazuje na spori oporavak te najveće svjetske ekonomije.\nU međuvremenu, troškovi zaduživanja Španije i Italije porasli su na rekordne nivoe, pošto investitori smatraju da više toga treba da bude preduzeto u borbi protiv dužničke krize u Evropi.\nSirova nafta potonula je sa 106 dolara, koliko je koštala prije dva mjeseca, budući da evropske ekonomske i političke turbulencije umanjuju očekivanja u vezi sa globalnim privrednim rastom.\nInvestitori se nisu osvrtali na vijesti o padu zaliha sirove nafte u SAD, koji ukazuje na to da se tražnja popravlja. Zalihe su prošle nedjelje smanjene za 4,3 miliona barela, dok su analitičari agencija “Plats” i “Mekgro-Hil” predviđali pad od dva miliona barela. Tanjug\nTagovi: nafaoporavakprivredasjedinjene americke drzavezaposlenost\n19.06.2020 | 13:49\nBroj zaposlenih u FBiH od 15. maja povećan za skoro 9.000\n27.05.2020 | 13:47\nĐokić potisao koncesiju Hamoviću, zbog kojeg je pod istragom


Dan: 9. Decembra 2013.\nKako saznaje Visoko.co.ba od Nove godine, u Općini Visoko počet će preraspodjela radnih mjesta te poneko upošljavanje nekih novih, prije svega, stranački podobnih kadrova ili stručnije i modernije rečeno, na snagu će stupiti novi pravilnik o unutrašnjoj organizaciji i sistematizaciji radnih mjesta. Nekada ranije u eri osmogodišnjeg stolovanja Muniba Alibegovića pisali smo o tome kako …\nTop tema proteklog vikenda u našoj kasabi bila je Gračanica i njen problem vodosnabdijevanja. Gračanica predstavlja personifikaciju za sva druga naselja na našoj općini koja kubure sa vodom. Na pitanju vodosnabdijevanja inače na našoj općini godinama se lome koplja, gube i dobivaju izbori. Tema vodosnabdijevanja za stanovnike Gračanice, kao i svih drugih krajeva i naselja …\nKako nalaže tradicija u organizaciji Planinarskog društva Tajan – Lisac Zenica, drugoga vikenda u decembru društvo organizuje tradicionalno „Planinarsko decembarsko sijelo -druženje“ planinara u planinarskom domu na Liscu. Ovogodišnje, 53. po redu druženje planinara okupilo je planinare iz planinarskih društava Zanatlija Osijek, Krndije Našica, Belišće Belišće, Poštar Tuzla, Svatovac Lukavac, Galica Turbe, Bila Bila, Vlašić …\nZavršen je 3. sajam OPEN-s Zenica 2013. Direkcija sajma se pobrinula da i zadnji dan bude kulturno-umjetničkog programa koji promoviše našu tradiciju i kulturu. Organizovan je muzički program pod nazivom “Folk revija komšija”, na kojem su učestvovali prijatelji iz BZK Preporod Vitez, BZK Preporod Busovača, KUD Biser-Donje Moštre i BZK Preporod Zenica. Iako je bio hladni …\nU nastavku suđenja Hajrudinu Dediću za zločine počinjene u Brezi, svjedoci su pred Kantonalnim sudom u Zenici ispričali kako su članovi njihovih porodica odvedeni i pretučeni na smrt. Svjedoci su kazali da su mnogi članovi iz familije Subotić 10. juna 1992. odvedeni iz kuća u zaseoku Dužice u policijsku stanicu. Radoslav Subotić je rekao da nije …\nProtekli vikend odigrano je i posljednje kolo Prve rukometne lige Jug. RK Bosna je još jednom uvjerljivo slavila na gostovanju u Mostaru, te time samo potvrdila titulu jesenjeg prvaka. Bosna je iz deset odigranih utakmica uspjela skupiti maksimalnih 30 bodova, te bježi 6 bodova drugoplasiranoj Slogi iz Gornjeg Vakufa i 8 bodova više od trećeplasiranog …\nTe večeri je poslanik govorio o skidanju zara tako zanosno da ga je bilo divota slušati. Političar se i razlikuje od aktiviste koji čita pisane materijale ili prepričava, time što govori jezikom sredine, stoji uvjek na četvrtoj osnovi, kombinuje historijske i druge činjenice i kadar je uvijek da ponese sredinu kojoj se obraća i te …\nRukometaši Bosne su jučerašnjom sigurnom i uvjerljivom pobjedom u Mostaru nad Veležom, završili prvi dio sezone, ubjedljivo osvojivši prvo mjesto sa deset čistih pobjeda. Osvajanje jesenje titule prvaka Prve lige Jug je trebalo i obilježiti, pa je tako u caffe baru “V.I.P Pub” odmah nakon povratka iz Mostara, organizovana mala proslava na kojoj su bili …\nNi u pretposljednjem kolu prvog dijela sezone u malonogometnoj Premijer ligi BiH, visočki Galaktikosi nisu uspjeli prekinuti negativni niz. Definitivno je opet i sreća okrenula leđa Galaktikosima koji su imali vodstvo, ali su promašili i penal i deseterac u utakmici protiv Starog Grada iz Mostara, te još tri puta pogodili stativu, tako da su na …\nLjekari iz domova zdravlja i dvije bolnice, njih 304, sa područja Zeničko-dobojskog kantona (ZDK) tužili su poslodavce jer smatraju da oni krše propise i da im plaćaju manju cijenu rada od predviđene. Njihova potraživanja veća su od milion i po KM. Ljekari iz sedam domova zdravlja, te Opće bolnice Tešanj i Kantonalne bolnice Zenica sudskim …


PET KULTURNIH SREDIŠTA NOVOG SADA - Novi Sad 2022\nPET KULTURNIH SREDIŠTA NOVOG SADA\nod 17. veka: Petrovaradinska tvrđava sa Podgrađem / Barokni dragulj Novog Sada\nGotovo čitav vek gradilo se jedno od najvećih evropskih utvrđenja, a u naredna dva nastale su njegova čudesna istorija i legende koje nadilaze svako vreme.\nO tome ponosno svedoči Petrovaradinski sat koji obrnutim kazaljkama pokazuje šta su vekovi doneli: da mala varoš nastala uz tvrđavu postane grad. Utvrde i kasarne sada su dom Muzeja Grada Novog Sada i Akademiji umetnosti, ateljeima i galerijama, a bedemi i vojni šančevi scenografija za jedan od najboljih muzičkih festivala u Evropi. U 21. veku Tvrđava je domaćin najznačajnijim svetskim imenima pop kulture, a polovinom 20. veka ugostila je legende Holivuda: Klinta Istvuda, Donalda Saterlenda, Berta Lankastera i Entonija Kvina.\nTitulom Evropske prestonice kulture, Petrovaradinska tvrđava sa Podgrađem započinje obnovu koju je čekala vekovima unazad, a Gibraltar na Dunavu i barokni dragulj Novog Sada polako ostvaruje i viziju Monmartra na Dunavu.\nod 18. veka: Almaški kraj / Romantični duh grada\nJedinstvene u Novom Sadu, uske, krivudave ulice Almaškog kraja odaju utisak najsevernijeg mediteranskog grada. Ponosni na svoje duhovno, kulturno i industrijsko nasleđe, stari Almašani, kao najstariji Novosađani, uvek su išli korak ispred vremena.\nU njihovom kraju živela su najveća imena našeg romantizma, Zmaj i Laza Kostić, a pesnički duh očuvao se u nazivima ulica najstarijeg novosadskog kraja.\nBaš ovde se nalaze najveća pravoslavna crkva u Novom Sadu, Akademija umetnosti, radionice Srpskog narodnog pozorišta i Arhiva Grada Novog Sada, ali i jedna od najstarijih nevladinih organizacija u Evropi, Matica srpska.\nRanije pokrenute inicijative ostvarene su uz titulu Evropske prestonice kulture – Almaški kraj i zvanično postaje dragocenost grada i 2022. godinu dočekuje kao zaštićena kulturno-istorijska celina, a dva veka stara fabrika za bojenje svile obnovljena je kao Kulturna stanica Svilara. Sa svojim autentičnim dimnjakom, Svilara je danas orijentir i ponos Novosađana.\nod 19. veka: Centar grada / Srpska Atina\nCentar grada je i danas središte kulture Novog Sada, gde se na svakom koraku sreću galerije, muzeji, biblioteke i pozorišta. Ovde su se tokom 19. veka okupljali najveći srpski intelektualci i umetnici stvarajući Srpsku Atinu. Istu onu, koja će u 20. i 21. veku Novosađanima predstaviti majstore pisane reči: Tagoru, Ljosu, Pamuka i Handkea i muzičke virtuoze Rubinštajna, Ojstraha, Luja Armstronga i Četa Bejkera.\nDočekujući titulu Evropske prestonice kulture, ovde je stvoren i Doček – jedinstvena proslava dve Nove godine u Evropi. Slaveći interkulturalnost, Novi Sad obeležava dva računanja vremena, dva kalendara i dva pisma kroz izvođačku i vizuelnu umetnost.\nZa samo četiri godine Doček je programom, produkcijom, ali i umetničkim kvalitetom, pozicionirao Srpsku Atinu kao buduću Evropsku prestonicu kulture. Zato su 13. januar i 31. decembar 2022. godine odabrani za termine svečanog otvaranja, odnosno zatvaranja godine titule.\nod 20. veka: Veliki Liman / Novi pogon stvaralaštva\nZahvaljujući Evropskoj prestonici kulture Novosađani ponovo otkrivaju istoriju i ime srpskog Liverpula – Veliki Liman.\nSpajanjem industrijskog nasleđa, kulture i sporta, Veliki Liman će početi da priča svojih Sto godina samoće, jer baš ovde je u 20. veku nastao moderni Novi Sad.\nNa plažama Velikog Limana sretao se mladi ljubavni par naučnika, Mileva Marić i Albert Ajnšajn, ali su se tokom Novosadske racije rastajale čitave porodice, nestajući ispod zaleđenog Dunava.\nGde je monarhija gradila industriju kao rezultat preduzimljivog duha građanskog društva, republika ju je u ime naroda oduzimala, dajući je na upravljanje radničkoj klasi.\nGde su u dva bombardovanja tokom 20. veka nestajali fabrike i mostovi, nicali su šampioni u sportu i znanju.\nTokom 2022. godine u novom centru stvaralaštva na Velikom Limanu, u obnovljenoj Fabrici, Radionici, Čeličani, Cinkari, Gvožđari i drugim zaboravljenim prostorima, spojiće se industrijsko nasleđe, umetnost i kultura.\n21. vek Mreža kultrunih stanica / Kultura svuda i do svih\nI konačno, jedan od pokazatelja da je Novi Sad grad koji kulturu živi, jeste i mreža kulturnih stanica. Ovaj jedinstveni model u Evropi čine kako novi, tako i obnovljeni prostori za kulturu u svim delovima grada, a svi sugrađani postaju uključeni u ostvarivanje vizije za Početak novog. Sada!\nBuduća Evropska prestonica kulture već u fazi pripreme je dovela kulturu svuda i do svih: trenutno osam kulturnih stanica doprinelo je širenju sadržaja i preispitivanju kulturnog identiteta Novog Sada.\nSvilara, Eđšeg, Barka, Mlin, Bukovac, Rumenka, OPENS i pokretna Kulturna stanica Karavan, postali su ne samo centri dešavanja, nego i omiljena mesta za neformalna okupljanja sugrađana, koja čuvaju autentičnost svog kraja. Time se trajno menja kulturna mapa Novog Sada, jer novi prostori čine još jednu mikrodestinaciju koja se mora posetiti, dok kultura u Novom Sadu postaje način života.


Velika ulaganja u niški aerodrom - 381 vesti\nBy RedakcijaPosted on March 9, 2021 March 9, 2021\nMinistar gradjevinarstva, saobraćaja i infrastrukture Tomislav Momirović izjavio je da je Vlada Srbije u 2021. godini za razvoj vazdušnog saobraćaja opredelila 4,2 milijarde dinara, što je najveći iznos do sada, a od toga 1,4 milijarde dinara je namenjeno je za aerodrom Кonstantin Veliki u Nišu, saopštilo je ministarstvo.\nMomirović je u Nišu sa gradonačelnicom Draganom Sotirovski obišao aerodrom i lokaciju stanogradnje za pripadnike bezbednosti Srbije, kompleks “Stevan Sindjelić”, a ocenili su da se uprkos globalnoj situaciji sa avioindustrijom radi na proširenju kapaciteta i na izgradnji novog tornja kontrole leta.\n“Ovaj aerodrom projektovan je 1986. godine, i mislim da se na ovom mestu vidi koliko smo mi dobro ispregovarali sa Vansijem, jer nismo odustali od toga da razvijamo druge aerodrome pored toga što smo našli najboljeg mogućeg partnera za Beograd. 2019. je bila najbolja godina za avio-saobraćaj za aerodrom Кonstantin Veliki kada smo imali oko 420.000 putnika”, rekao je Momirović.\nU saopštenju je navedeno da u narednom periodu počinje nadogradnja novih 7.000 metara kvadratnih i adaptacija postojećih 2.100 kvadrata zgrade terminala aerodroma, za šta je iz budžeta Srbije izdvojeno 12 miliona evra. Zgrada će biti kapaciteta 1,5 miliona putnika godišnje i moći će da opsluži šest vazduhoplova istovremeno.\nTag: Aerodrom Konstantin Veliki investicije 2021 niški aerodrom\nPrevious post: Kineski telefoni “Vivo” stižu u Srbiju\nNext post: Bespovratna sredstva za privrednike u Vojvodini


Fajn: Bolji odnosi SAD i Srbije\nNezavisni politički analitičar Brus Fajn\nO sadašnjem stanju u odnosima Sjedinjenih Država i Srbije i njihovim perpsektivama Glas Amerike razgovarao je sa nezavisnim političkim analitičarem, Brusom Fajnom.\nFajn: “Po mom mišljenju, a u svetlu činjenice da je balkanski region u ovom trenutku politički i ekonomski relativno irelevantan za Vašington, osnovna pozicija Bele kuće u pogledu Balkana trebalo da bude da, ukoliko taj region ili zemlje ne predstavljaju opasnost i ne ugrožavaju suverenitet SAD, naš primarni interes bi trebalo da bude ekonomsko-trgovinski, što bi bilo od obostrane koristi, a i od koristi za ceo region. U kontekstu te konstatacije i promene geostrateškog fokusa Vašingtona, sadašnji prioritet SAD su borba protiv globalnog terorizma i uspostavljanje nove ere u odnosima sa zemljama “Arapskog proleća”, kao i sa Kinom, dok bi Balkan kao deo Evrope logično trebalo da bude pre svega evropsko pitanje.”\nGlas Amerike: Nakon posete nemačke kancelarke Angele Merkel Beogradu, izgleda da će put Srbije ka učlanjenju u EU i u pogledu Kosova biti otežan?\nFajn: “Srbija se nalazi u nezavidnoj poziciji tim više što su SAD priznale i kontinuirano zagovaraju nezavisnost Prištine. Pozicija Srbije ukazuje na dvostruke standarde medjunarodne zajednice i paradoksalnu situaciju. S jedne strane, Evropska unija se proširuje i postaje koherentnija, a sa druge strane, Srbija gubi deo svoje teritorije. Dakle, pre svega treba odrediti pravila igre, koja će podjednako tretirati sve strane i nastaviti pregovore izmedju Beograda i Prištine. Po logici stvari, razgovori često vode ka kompromisnom rešenju, koje bi u manjoj ili većoj meri moglo da zadovolji i jednu i drugu stranu, a alternativa je ‘zamrznuti konflikt’.”\nGlas Amerike: Kako ocenjujete trenutno stanje u odnosima SAD i Srbije?\nFajn: “Mislim da se ti odnosi poboljšavaju, a glavni razlozi su hapšenje i ekstradicija preostalih haških begunaca Mladića i Hadžića, kao i poseta američkog potpredsednika Džozefa Bajdena Beogradu 2009. i državne sekretarke Hilari Klinton, 2010. godine. Medjutim, nezavisnost Kosova je problematično i sporno pitanje u odnosima dve zemlje, tim više što su SAD bile instrumentalne u obezbedjenju nezavisnosti Kosova i ostaju najvažniji medjunarodni faktor podrške Kosovu. Uprkos tome, vojna saradnja Srbije i SAD je intenzivirana od 2006., kao i saradnja u domenu borbe protiv terorizma, trgovine narkoticima i obaveštajnim aktivnostima, dok je ekonomska saradnja u “statusu kvo”.


Našeg svetskog šampiona u boksu hteli da hapse zbog neplaćene kazne /FOTO/ /VIDEO/\nNaš kik bokser i svetski šampion Aleksandar Konovalov imao je problema sa policijom zbog načina proslave velikog uspeha u Jagodini i neplaćene kazne od 6.000 dinara iz 2013.\nUpravo te godine je Konovalov postao planetarni prvak i po povratku iz Brazila došlo je do spornog slavlja.\nKonovalov je sve objasnio na svom Fejsbuk profilu.\n- Danas sam morao da platim kaznu, jer su policajci došli da me vode zbog 6.000 dinara. Razlog kazne je slavlje posle osvajanja svetske titule u Brazilu, gde sam predstavljao svoju zemlju i ponosno pevao himnu! Tačnije, rodbina me je dočekala ispred kuće sa trubačima, koji su odsvirali samo tri pesme. Očigledno da je nekome to smetalo i pozvao je policiju! Kada su oni došli, videli su pehar i rekli da neće da pišu kaznu, ali ipak su je napisali! Eh, državo, hapsite kriminalce, narko dilere... Njima ne smete ni da priđete, a mene koji sam uspešan sportista ganjate zbog slavlja od 10 minuta - napisao je Konovalov pored fotografija plaćene kazne.\nOn je član kik boks kluba "Palmini tigrovi" iz Jagodine i prethodno je bio amaterski prvak sveta i šampion Evrope.\nKonovalov je u borbi za svetsku titulu pobedio Španca Andonija Iglesijasa de la Kruza nokautom u petoj rundi.


Tag / Nikola Ivanović / Vesti online\nIvanović ostaje u Budućnosti do 2020.\nKošarkaš podgoričke Budućnosti Nikola Ivanović produžio je ugovor do 2020. godine, saopštio je šampion ABA lige.\nTrener Budućnosti Aleksandar DŽikić, uoči nastavka finalne serije ABA lige protiv Crvene zvezde, izjavio je da trenutno ne razmišlja o učešću u Evroligi naredne sezone, već svu pažnju...\nMurić: Žao mi je što smo ostali prekratki!\nKošarkaš Partizana Edo Murić priznao je da mu je teško pao poraz u finalu Kupa Radivoja Koraća od Mega Leksa .\nIvanović: Zaslužili smo trofej, sad sledi ABA liga\nNajbolji igrač (MVP) finalne utakmica Kupa Radivoja Koraća Nikola Ivanović izjavio je da je Mega Leks apsolutno zaslužio trofej i da veruje da ekipa nešto slično može da ponovi u ABA ligi.\nDule potvrdio: Ivanović i Šehović blizu Humske\nCrnogorski plejmejker Nikola Ivanović je počeo pregovare sa Partizanom. To je potvrdio i sam košarkaš, a takođe i trofejni strateg kluba iz Humske Duško Vujošević.\nPartizanu stiže prvo pojačanje iz Budućnosti?


Jednokratne lateks rukavice TEXTURED\nTag: Lateks rukavice, Hlorirane nepuderisane Šifra: G00504\nLateks je emulzija mlečnog izgleda i lepljive konsistencije sačinjena od komponenata gume, najčešće bele boje, retko kada žute, narandžaste ili crvenkaste. Lateks poseduje izvanredne prirodne antibakterijske osobine, dok je nesumnjivo najelastičniji poznati prirodni materijal. Osnovna karakteristika je prirodna i trenutna sposobnost da povrati izvorni oblik koliko god da se podvrgne pritisku ili izduživanju, iz tog razloga predstavlja najbolji materijal za proizvodnju preglednih rukavica za jednokratnu upotrebu. Ovakve izuzetne osobine poseduje samo ljudska koža.\nJednokratne hirurske lateks rukavice TEXTURED su idealne za primenu u zdravstvu (pregled pacijenata, hitnu pomoć, labaratorije, stomatološke ordinacije), kozmetičku industriju, farmaceutsku industriju, HoReCa.\n0,13 mm debljina\nPovršina sa teksturom


Sistemski rješavati pitanje nezaposlenosti\nSastanak premijera BPK sa nezaposlenom djecom šehida i poginulih boraca\nPremijer Bosansko-podrinjskog kantona Goražde Emir Oković sastao se juče sa djecom šehida i poginulih boraca koji se nalaze na evidenciji Službe za zapošljavanje.\nSastanku u zgradi Vlade BPK-a prisustvovali su i predsjedavajuća Skupštine BPK Aida Obuća, ministri za boračka pitanja i privredu Zijad Briga i Esed Radeljaš, kao i predsjednik Udruženja porodica šehida i poginulih boraca Admir Osmanspahić.\nTema razgovora bilo je zapošljavanje djece čiji su očevi dali život za ovu državu, a njihova djeca godinama su bez zaposlenja i bez osnovnog prava na rad.\nPrema riječima predsjednika Udruženja Admira Osmanspahića, 47 je porodica šehida čija su djeca bez zaposlenja, a njih je 15 koji aktivno traže posao. Vlada i Skupština imaju poseban senzibilitet prema ovoj kategoriji stanovništva i pokušaće u narednoj godini kroz Budžet Ministarstva za boračka pitanja i u saradnji sa Službom za zapošljavanje, putem programa zapošljavanja i samozapošljavanja, sistemski riješiti ovo pitanje, istaknuto je na sastanku.\nUdruženje porodica šehida i poginulih boraca zaduženo je da do narednog sastanka sačini spisak nezaposlene djece šehida, sa njihovom stručnom spremom i socijalnim statusom, kako bi se dobili konkretni i tačni podaci o osobama čiji radno pravni-status treba rješavati, zaključeno je takođe.


Ambasador Sjedinjenih Američkih Država (SAD) u Bosni i Hercegovini (BiH) Eric Nelson\nVeličanje ratnih zločinaca je neprihvatljivo, vrijeđa žrtve i produbljuje patnje žrtava i njihovih porodica, istovremeno ugrožavajući mirnu budućnost Bosne i Hercegovine, ocijenjeno je iz Ambasade Sjedinjenih Američkih Država (SAD) u Bosni i Hercegovini (BiH).\nAmbasada SAD u BiH je ovu ocjenu, kako je potvrđeno za Radio Slobodna Evropa (RSE) iz Ureda za odnose s javnošću, dala kao reakciju na pismo koje je Visoki predstavnik u BiH Valentin Inzko uputio Narodnoj skupštini Republike Srpske (NSRS). Inzko traži da se ponište povelje koje je Skupština tog entiteta uručila osuđenima za ratni zločin.\nAmbasador SAD u Sarajevu poziva na izbjegavanje retorike podjele u BiH\nU pismu rukovodstvu Narodne skupštine RS, poslatom 2. februara, visoki predstavnik u BiH traži da se u roku od tri mjeseca oduzmu povelje osuđenima za ratne zločine, koje su dodijeljene 24. oktobra 2016. godine na obilježavanju 25. godišnjice postojanja i rada Narodne skupštine RS.\n“Među nagrađenima bili su i svi bivši predsjednici Narodne skupštine i članovi prvog Predsjedništva RS, uključujući Radovana Karadžića, Momčila Krajišnika i Biljane Plavšić, čiji su postupci tokom orižanog sukoba šokirali svijet i uzrokovali nezamislive ljudske patnje”, naveo je Incko u pismu.\nU komentaru, Ambasada SAD u BiH je navela kako podržava svrsishodne aktivnosti koje doprinose pomirenju i izgradnji povjerenja.\nUklonjena ploča sa imenom Radovana Karadžića na Palama\nU saopštenju iz kabineta predsjednika Narodne skupštine RS Nedeljka Čubrilovića navodi se kako su 3. februara primili pismo koje je poslao visoki predstavnik u BiH, te da će se o njemu izjasniti rukovodstvo i šefovi klubova poslanika u aktuelnom sazivu Narodne skupštine Republike Srpske.


Renoviranje krova nije iz budžeta niti donacije Srbije Žurnal - Jedina slobodna teritorija\nObjavljeno: 02.09.2021. u 20:22h\nU navedenom tekstu napisali ste niz neistina.\nKao prvo, renoviranje krova zgrade nije predviđeno rebalansom budžeta niti se za ovaj projekat koriste sredstva iz donacije Srbije.\nZa projekat „ Provođenje mjera energetske efikasnosti na objektu Opštine Drvar- prva faza“ sredstva su obezbjeđena od Fonda za zaštitu okoliša Federacije BiH (Ugovor broj: 02-04-983/21 od 31.03.2021. godine). Cjelokupan postupak javne nabavke proveden je transparentno ( otvoreni postupak javne nabavke koji je inače, a vjerovatno ste i Vi s tim upoznati, najtransparentniji postupak javne nabavke) i u skladu s odredbama Zakona o javnim nabavkama i podzakonskim aktima. Na ovaj tender prijavila se jedino firma „UNITRADE KOMPANI“ d.o.o. Banja Luka, što je takođe lako provjerljivo, i komisija za javne nabavke donijela je Odluku o izboru ove firme kao jedinom i prihvatljivom ponuđaču.\nVaši navodi da sam ja, kao načelnica, zbog navodne lojalnosti brata vlasnika firme, povjerila posao navedenoj firmi su namjerno plasiranje neistina koje isključivo imaju za cilj da nanesu štetu meni kao načelnici i SNSD-u, prema kom se sa pomenutog portala očekivano i ciljano šalju izmišljotine godinama unazad.\nDalje, navodite da se sredstva iz donacije Srbije troše netransparentno. Želim da Vas informišem da Opština Drvar, redovno Vladi Srbije i Vladi Republike Srpske, dostavlja pravdanje namjenskih sredstava i da su i jedna i druga Vlada upoznate gdje i kako je utrošena svaka marka doniranih sredstava. Da smo opravdali njihovo povjerenje govori i činjenica da Republika Srbija i Republika Srpska i dalje nastavljaju pomagati i ulagati u Srpsku povratničku opštinu Drvar.\nTačno je da Tužilaštvo Kantona 10 i MUP FBiH sprovode istragu o mogućim zloupotrebama raspodjele novca iz donacije Srbije. Isto tako, tačno je i da pojedincima smeta prisustvo Srbije i Srpske u Drvaru, pa kao „dobronamjerni“ građani sa viškom slobodnog vremena navođeni iz antidrvarskih lobija, podnose prijave za sve i svašta.\nKao načelnik, spremna sam odgovarati za propuste koje sam eventualno napravila, ali tek kada nadležne institucije utvrde činjenično stanje.\nDo tada, zajedno sa svojim saradnicima, nastavljam raditi na dobrobiti svih svojih sugrađana, pa čak i onih kojima smeta napredak naše opštine!\nDušica Runić s.r.


Crna Gora u fokusu na Adria Hotel Forumu – Bankar.me\nSeptember 17, 2021 Članci, KONFERENCIJE, REGION, SVE VIJESTI 1 Comment\nAdria Hotel Forum (AHF), vodeća konferencija za hotelijerstvo u jugoistočnoj Evropi, održana je ove nedjelje u Zagrebu. Na panelu Focus on Montenegro, realizovanoj u sklopu konferencije, a koja je zavrijedila značajnu pažnju učesnika, moderator je bio Milovan Novaković, generalni direktor Colliers-a za Crnu Goru, koji je, u uvodnom izlaganju predstavio investicione potencijale Crne Gore, kao i moguće pravce razvoja tržišta nekretnina. Pored njega, na panelu su učešće uzeli i Rade Ljumović, direktor, Henley & Partners Montenegro, Vladimir Radonjić, iz Advokatske kancelarije Radonjic Assosiates, kao i David Jenkins, potpredsjednik za poslovni razvoj, Raddison Hotel Group.\nG-din Ljumović je dao osvrt na investiciona dešavanja u Crnoj Gori u prethodnom periodu, a i, zainteresovanim učesnicima, predstavio aktuelni Citizenship-by-Investment program u Crnoj Gori, kao i dosadašnje rezultate programa. Fokus izlaganja g-dina Radonjića bio je na zakonskoj regulativi u sektorima turizma i nekretnina, kao i sve većem interesovanju stranaca za preseljenje i rad iz Crne Gore. G-din Jenkins je prisutnima približio portfolio brenda Raddison u regionu i najavio moguće širenje ovog poznatog hotelskog brenda u Crnu Goru, u skoroj budućnosti.\nAHF okuplja relevantne aktere, uključujući međunarodne stručnjake, predsjednike i članove odbora najvećih regionalnih i svjetskih hotelskih kompanija, ministre, investitore, predstavnike institucija, konsultante, arhitekte, pravnike i stručnjake iz drugih oblasti. Na ovogodišnjoj konferenciji bilo je prisutno preko 250 učesnika.\nPrevious Promet u Delti manji 80 odsto, upitna isplata zarada\nSljedeći Prezentovano devet sjajnih rješenja za unapređenje kvaliteta života građana Nikšića\nAdria Hotel Forum 15.-16. septembra\nSeptember 17, 2021 at 15:06\nNajoriginalniji i najinteresantniji panel na forumu !!! Bravo !!!


Vesti online / Vesti / Srbija / Vilijamson o rezultatima istrage: Ko je umešan u trgovinu organima?\nVilijamson o rezultatima istrage: Ko je umešan u trgovinu organima?\nGlavni tužilac Euleksa za istragu zločina trgovine ljudskim organima na Kosovu i u Albaniji 1999, Džon Klint Vilijamson u utorak će u Briselu izdati saopštenje o nalazima istrage koja je završena. Istraga je bila pokrenuta rezolucijom Saveta Evrope (SE) i izveštajem Dika Martija o tim zločinima.\nGlavni tužila c Euleksa će u utorak u Briselu saopštiti rezultate istrage o trgovini organima: Džon Klint Vilijamson\nVilijamsonov predstavnik za štampu Žoao Souza je saopštio da će Vilijamson u sedištu Saveta ministara EU "izdati saopštenje o nalazima skoro trogodišnje istrage Specijalnog istražnog tima" Euleksa, a potom će odgovarati na pitanja novinara.\nU Martijevom izveštaju koji je januara 2011. prihvatila Parlamentarna skupština SE, kao vinovnici ubijanja i vađenja organa zarobljenika, najvećim delom Srba, ali i nekih Albanaca, navode se pripadnici "Dreničke grupe" paravojne formacije OVK, na čijem čelu je, kako je rečeno, bio sadašnji premijer Kosova Hašim Tači.\nEvropski diplomatski izvori u Briselu su agenciji Beta preneli da će nalazima Vilijamsonove istrage verovatno teško moći da se potvrdi neposredna krivica Tačija za zločin trgovine organima, ali je rečeno da bi neki drugi bivši vodeći pripadnici OVK mogli biti označeni kao direktni krivci.\n* "Vilijamsov izveštaj dokazao srpske tvrdnje"\n* Zločin priznat, kasapi zaštićeni\n* Vilijamson: Rezultati istrage biće obelodanjeni na vreme\nMarti koji se u povukao iz Saveta Evrope, svojevremeno je izjavio da on u izveštaju nije Tačija oznacio kao direktnog vinovnika zločina trgovine organima, mada je podvukao da je "jako teško verovati da on ništa i nikad nije čuo ili znao" o tome.\nU izveštaju se kao neposredno upućeni ili upleteni u te zločine navode Tačijevi saradnici Džavit Haliti, Šaip Muja, Kadri Veselji i Fatmir Limaj.\nPrva je na zločin trgovine organima ubijenih Srba u svojoj knjizi ukazala bivša tužiteljka Tribunala iz Haga, Karla del Ponte, koja je navela i "žutu kuću" u Albaniji gde su vađeni organi i potom preko aerodroma Tirana upućivani u mrežu ilegalne trgovine.\nNaknadno je obelodanjen jedan skrivani izveštaj UN koji potvrđuje nalaze Martija, koji u izveštaju i rezoluciji SE navodi da "ono što smo otkrili, nije uopšte nepoznato: bitni izveštaji obaveštajnih službi i policije su već odavno obelodanili i dali uvid u te činjenice".


Milica Marković , Igor Žarković\nKlimatolog prof. dr Vladimir Đurđević objašnjava za "Blic" da se dugoročne prognoze menjaju kako se približava sezona.\nMeteorolog Đorđe Đurić kaže za "Blic" da je gotovo sigurno da će zima koja je pred nama biti hladnija od prethodne, te da su nekoliko godina unazad zime u Srbiji blage.\n- Prošla zima je bila izuzetno blaga, snega gotovo da nije ni bilo. Zime su godinama unazad blage i mislim da smo poslednji put 2012. godine beležili obilne snežne padavine - kaže Đurić za "Blic".\nNajtoplije zime u Srbiji\nVIDEO: Sneg u Beogradu


Na graničnim prelazima za sada bez gužvi | Belle Amie\nŽandarm osumnjičen za ubistvo kod Rekovca?\n[U][VIDEO] Voz udario u automobil, jedna osoba poginula\nNa graničnim prelazima za sada bez gužvi\n11:51, 16. 07. 2013 >> 12:28 Društvo, Vest dana 0\nSaobraćaj se na graničnim prelazima za sada obavlja bez gužvi, uprkos najavama da bi u Grčkoj danas mogao biti održan generalni štrajk.\nGužvi nema na graničnim prelazima između Srbije i Makedonije i između Makedonije i Grčke i da dužih zadržavanja nema ni na naplatnim rampama.\nZadržavanja za putnička vozila na graničnim prelazima iznose do 30 minuta.\nSaobraćaj je jutros, kako su istakli u AMSS, bio pojačanog intenziteta na većini putnih pravaca zbog letnje turističke sezone i smene turista, a najveći broj vozila zabeležen je na putevima koji vode ka Bugarskoj, Makedoniji i Crnoj Gori.\nU Grčkoj će danas biti održan generalni štrajk, uoči glasanja u parlamentu u sredu o paketu zakona o državnom sektoru, kao uslovu za produženje finansijske pomoći međunarodnih kreditora.\nDan pre generalnog štrajka, koji su za sutra najavili sindikati, opštinske vlasti širom Grčke, uključujući i atinsku policiju – odgovornu za kontrolu nepropisnog parkiranja i uličnih prodavaca, obustavili su obavljanje posla na tri dana, a opštinski policajci Atine izazvali su zastoj u saobraćaju u centru grada.\nKako je najavljeno, štrajku će se priključiti zaposleni na železnici, kao i oni u atinskom prigradskom železničkom saobraćaju i, delimično, u metro-prevozu.\nŽeleznički saobraćaj između Makedonije i Grčke je danas u prekidu zbog štrajka zaposlenih u grčkom javnom prevozu, prenela je makedonska agencija MIA.\nPojačan saobraćaj tokom praznika...\n[VIDEO] Prevrnuo se kamionet sa azilanti...\n[VIDEO] Bezbednost u saobraćaju...


Postani Java programer i stekni znanje za budućnost na Univerzitetu Metropolitan - Univerzitet Metropolitan\nPostani Java programer i stekni znanje za budućnost na Univerzitetu Metropolitan\nŽelite da se prekvalifikujete, jer sa diplomom koju imate ne možete da nađete dobro plaćen posao? Univerzitet Metropolitan u okviru ProAkademije (Profesionalni kratki programi i kursevi Univerziteta Metropolitan) organizuje još jedan kratki program za – Osnove programiranja u Javi, sa početkom od 03. februara 2020. godine i u trajanju od 21 nedelje.\nKako su do sada uspešno realizovani kratki programi za buduće Java programere – osnovnog i naprednog nivoa, sa mnogobrojnim zadovoljnim polaznicima, koji su nakon uspešno odslušanih i završenih programa uspeli da steknu i unaprede znanje, kao i svoju karijeru, Metropolitan organizuje za ovu godinu pored osnovnog i napredni nivo programiranja u Javi, koji će početi sa realizacijom 07. septembra 2020. godine u trajanju od 22 nedelje.\nKratke programe vode vrhunski stručnjaci, profesori Univerziteta Metropolitan sa dugogodišnjim iskustvom iz oblasti razvoja softvera i IT rešenja. Obuka će se realizovati u vidu online nastave u kombinaciji sa radionicama, koje se održavaju na UM-u ili koje možete pratiti uživo putem live stream-a. Naši predavači su na raspolaganju polaznicima i putem video konferencija, tako da odsustvo fizičke prisutnosti ne isključuje i živu komunikaciju sa predavačima.\nNa kraju završenog programa polaznici dobijaju sertifikat Univerziteta Metropolitan i mogućnost besplatnog polaganja za Oracle sertifikat – „Java Fundamentals“ i „Java Programming“. Takođe svi koji završe oba programa imaju mogućnost da upišu prvu godinu Osnovnih akademskih studija na Fakultetu informacionih tehnologija, gde će biti priznato 60 ESPB i biće određen poseban prelazni program studija za naredne tri godine.\nObezbeđen je i specijalni popust od 20% za sve polaznike koji upišu oba kratka programa i isplate iznos u celosti. Zato obezbedite svoje mesto na vreme, jer je broj polaznika ograničen radi kvalitetnije i uspešnije nastave, i sticanja potrebnog znanja.\nViše detalja o prijavi za kratki program Java programer možete pogledati OVDE >>\nutorak, januar 14, 2020|Događaji, Novosti|\nONLINE konsultacije za buduće studente na Univerzitetu Metropolitan 31.03.2020.\nRektor Univerziteta Metropolitan profesor dr Dragan Domazet u emisiji „Digitalne ikone“ na Radio Beogradu 2 26.03.2020.\nProfesorka Tatjana Šibalija kao urednik još jedne knjige koja predstavlja kategoriju sa najvišim doprinosom – M11 25.03.2020.\nModna revija i nova kolekcija za jesen/zimu profesora Aleksandra Protića pokazala lepotu igre oštrih vs. fluidnih formi 20.03.2020.\nOdluka o odlaganju aprilskog ispitnog roka na Univerzitetu Metropolitan do ukidanja vanrednog stanja 19.03.2020.


TUŽILAŠTVO BiH NIJE SLUŽBENO INFORMISANO O HAPŠENJU EDINA VRANJA NA OSNOVU ZAHTJEVA PRAVOSUĐA SRBIJE\nPovodom više medijskih upita, a u vezi hapšenja Edina Vranja na graničnom prelazu prilikom ulaska u R Srbiju, Tužilaštvo BiH daje sljedeću informaciju:\n- Tužilaštvo BiH je o navedenom hapšenju informisano iz medijskih izvještaja, te nije dobilo nikakvo službeno obavještenje ili informaciju od nadležnih organa R Srbije.\n- Tužilaštvo BiH je postupalo na osnovu prijave dostavljene od nadležnih policijskih organa, protiv više osoba, koja se odnosi na navode o ratnim zločinima počinjenim nad žrtvama srpske nacionalnosti u zgradi ZOIL-a u Goraždu, 1993. i 1994. godine.\nU navedenom predmetu podignuta je optužnica protiv više osoba i suđenje je u toku, dok je u odnosu na prijavljenog Edina Vranja i još nekoliko osoba, dana 26.12.2018. godine, donesena naredba o nesprovođenju istrage na koju, u odnosu na prijavljenog Edina Vranja, nije bio izjavljen prigovor.\nTužilaštvo BiH je o svemu navedenom hitno proslijedilo upit prema Tužilaštvu za ratne zločine R Srbije, u kojem su zatražene detaljne informacije, te je proslijeđena Naredba o nesprovođenju istrage, koja je postala konačna u Bosni i Hercegovini.


Pečat za privredu otišao u istoriju - Jutarnji GLASnik\nPrivrednici će od 1. oktobra moći da prijave institucije koje im traže pečat putem mejla ukidanje.pecata@gov.rs\nOd 1.oktobra se privredi u Srbiji, s obzirom na uvođenje e-uprave, više ne može nametnuti obaveza korišćenja pečata, a za mlade početnike u biznisu stupila je na snagu mera oslobađanja od poreza u prvoj godini poslovanja.\nTa dva postignuća obeležena su konferencijom „Ka administraciji bez suvišnih papira“ u Narodnom muzeju, a otvarajući skup premijerka Ana Brnabić je poručila da je to veliki dan za preduzetništvo u Srbiji.\nOna je istakla da je za konkurentnost srpske privrede, od kojeg poslednično zavisi i konkurentnost društva, radna mesta, plate… važno da se bude efikasniji, brži, transparentniji, te da je upravo zato e-uprava jedan od prvih prioriteta.\n„Konačno pečat ide u istoriju. U 21. veku pečatu nigde drugde i nije mesto osim u muzeju“, podvukla je premijerka.\nBrnabić i Klif na izložbi pečata\n„Privrednici će od 1. oktobra moći da prijave institucije koje im traže pečat putem mejla ukidanje.pecata@gov.rs, a od 1. novembra vladina Kancelarija za IT i e-upravu u saradnji s NALED-om pokrenuće pozivni centar koji će pružati podršku službenicima, građanima i privredi u korišćenju elektronskih servisa i elektronskoj razmeni podataka.“\nAna Brnabić je ukazala i na značaj mere da u prvoj godini poslovanja mladi preduzetnici, koji su završili srednju školu ili fakultet ili ljudi koji su više od šest meseci „na birou“, a osnuju svoju firmu sa najviše do devet zaposlenih, ne plaćaju poreze i doprinose na zarade.\n„Želimo da im poručimo da treba da probaju sami da sebi stvore posao, da naprave firme. Ako uspeju, svima će biti dobro, država će imati porez, oni će imati ustaljen posao i prihode. Ako ne, nije problem, niko nije prohodao, a da prethodno nije nekoliko puta pao“, rekla je Brnabićeva i dodala da će se primena mere širiti, ako bude dala rezultate.\n„Naš zajednički cilj je stvaranje transparentne, efikasne javne uprave u službi građana i privrede, unapređenje usluge koje štede vreme i novac i građanima i privredi“, poručio je britanski ambasador.\nPodsetio je da je eZUP omogućio da institucije same razmenjuju podatke iz njihovih evidenicija, što je građanima do sada uštedelo više od 500.000 sati „rada za državu“, odnosno 57 godina čekanja u redovima.\nIzložbom pečatnjaka i pečata Srbije od 19 veka do danas, koja će biti organizovana u atrijumu Narodnog muzeja, na simboličan način biće prikazan „odlazak pečata u istoriju“.\nIzvor: RTS Foto:Screenshot\nTagged ANA BRNABIĆ, ISTORIJA, NALED, PEČAT, PRIVREDA


Svjetlana Topalić, 08/07/2020\nNovinar Slobodan Stupar ocијenio je večeras da su za nasilan ulazak u Narodnu skupštinu odgovorne “bezbјednosne službe”, čiji je pripadnike optužio da su upadom u parlament želјeli da okrive opoziciju.\n“Jako dobro znam kako radi DB (Državna bezbјednost), kako rade službe… Oni uđu unutra, razvale vrata i onda kažu da su neki opozicioni lideri tako htjeli da uđu u skupštinu, upravo ono što je rekla premijerka Ana Brnabić u saopštenju”, rekao je Stupar za N1.\nOn je naveo da je predsjednik Srbije Aleksandar Vučić bacanjem suzavca na demonstrante, za koje kaže da nije zabilježeno posljednjih 20 godina, pokazao “gubitak kontrole”.”Policijom i suzavcem se ne može riješiti problem koji je (Vučić) napravio. Ne možete umiriti građanstvo policijom, to nije mogao ni (predsjednik Jugoslavije) Slobodan Milošević”, dodao je Stupar.\nTakođe je ocijenio da ove demonstracije “mogu da budu uvertira u mnogo ozbiljnije stvari”.\n“Svaki problem počinje od banalnih stvari, ovo je sada banalna stvar… Vučića čeka Brisel, možda odloži odlazak u Brisel. Vučić daje pare crkvi da bi ćutala kada preda Kosovo. Centralna stvar je Kosovo”, dodaje Stupar.\nSource N1 Srbija\nTags #protesti protiv mjera vlade #protesti u Beogradu #Srbija


Mladi fudbaleri otputovali u Francusku\nMladi fudbaleri otputovali u Francusku\nČlanovi Fudbalskog kluba „Proleter“ iz Teslića juce su krenuli na dug put do francuskog grada Nant\nNovosti / 29. 03. 2013\nČlanovi Fudbalskog kluba „Proleter“ iz Teslića juce su krenuli na dug put do francuskog grada Nant, na kojem će igrati na međunarodnom turniru.\nUčešće na ovom turniru imaće Francuska, kao domaćin, Španija, Portugal, Srbija i BiH. Ovi mladi igrači, predstavnici grupe U 17, biće i jedini predstavnici svoje zemlje na ovom turniru.\n-Idemo da ostvarimo što bolji rezultat, ali šta bude - bude, rekao je fudbaler FK „Proleter“, Dejan Gavrić.\nPredsjednik uprave ovog kluba Miroslav Topić rekao je da će na turniru, koji će biti održan 30. i 31. marta, učestvovati 20 ekipa. On je pojasnio da su ekipe podijeljene u četiri grupe i da će Teslićani prvog dana turnira igrati četiri utakmice, dok je naredni dan predviđen za finalni dio takmičenja.\nNačelnik opštine Teslić Milan Miličević, koji je prisustvovao ispraćaju fudbalera, ocijenio je da je odlazak u Francusku dobra prilika da mladi sklope prijateljstva i steknu nova iskustva, ali i da se pokuša definisati institucionalna saradnja i u drugim oblastima, osim sporta.\nFudbaleri se nadaju da dug put do Francuske neće uticati na njihovu igru na terenu, ali kako kažu rezultat ovaj put nije toliko bitan, koliko je bitno jedno novo iskustvo. Nadaju se da će opravdati očekivanja svojih navijača i ponosno predstavljati svoju zemlju.\nViše informacija pogledajte u priloženom videu, prilogu emisije "Kafa u 5", koja se emituje na programu ELTA televizije.


Šta kada jako smrdi iz sudopere?\nUkoliko neprijatni mirisi dolaze baš iz mesta gde vam oni nikako nisu potrebni a to je kuhinja gde pripremate hranu i kuvate za Vaše najdraže, neophodno je da shvatite odakle neprijatan miris dolazi i zbog čega. Ono što bi prvo trebalo da znate da neprijatni mirisi dolaze najčešće od zagušenja slivnika od velike količine ostataka hrane i drugih otpadaka, koje se vremenom talože i usled ustajalosti kreću neprijatno da mirišu. Ovo nikako nije dobar znak i vreme je da hitno odreagujete, jer se možete zatraziti, kako vi tako i Vaši ukućani.\nUkoliko volite instant savete sa interneta možete probati jedan od popularnih metoda, prirodnih rastvora koji će otčepiti slivnik i učiniti da neprijatni mirisi nestanu. Međutim brzo ćete shvatiti da to nije trajno rešenje i da je vreme za vodoinstalatera.\nPrilikom poziva kada vodoinstalateru opišete situaciju u kojoj se nalazite, on će veoma brzo shvatiti o čemu se radi, a ukoliko se i voda izliva, to se smatra hitnom inetrvencijom. Vodoinstalateri za ovu vrstu intervencije najčešće koriste sajle, koje su sasvim dovoljne za otčepljenje i čišćenje sudopere od ostataka hrane, kada se ostaci odstrane, nestaće i neprijatni mirisi a Vaša kuhinja će opet biti čista i blistava.\nŠta kada kroz slivnike izlazi voda?\nSlivnici mogu veoma često biti zapušeni baš kao i wc šolje. Budući da se često dešava da bacamo ostatke hrane u...


Prema izveštaju Evropske komisije o napretku za 2015. godinu, Srbija je ostvarila izvestan napredak u sprečavanju i borbi protiv korupcije, ali je korupcija i dalje široko rasprostranjena u mnogim oblastima, izjavila je direktorka Agencije za borbu protiv korupcije, Tatjana Babić.\nI dok se u izveštaju konstatuje da Nacionalna strategija za borbu protiv korupcije nije dala očekivane rezultate, Tatjana Babić ističe da se, sa druge strane, konstatuje da institucije Srbije koje se bave prevencijom korupcije u potpunosti ispunjavaju međunarodne standarde i pokazuju dobar potencijal.\n"Posebno je Agencija za borbu protiv korupcije prepoznata kao ključna institucija za koju se konstatuje da je nastavila da ostvaruje dobar učinak u skladu sa svojim mandatom uprkos zakonskim i institucionalnim preprekama i ograničenim resursima", rekla je Babićeva dodajući da je to za instituciju na čijem je čelu izuzetno značajno.\nBabić navodi i da se u izveštaju posebno ističe potreba hitnog donošenja novog Zakona o Agenciji za borbu protiv korupcije ("Sl. glasnik RS", br. 97/2008, 53/2010, 66/2011 - odluka US, 67/2013 - odluka US, 112/2013 - autentično tumačenje i 8/2015 - odluka US) koji Agenciji treba da omogući da ojača svoju ulogu ključne institucije, neophodnost izmena Zakona o finansiranju političkih aktivnosti ("Sl. glasnik RS", br. 43/2011 i 123/2014), kao i da se Agenciji obezbede finansijska sredstva da bi mogla da sprovodi svoj mandat.\nGeneralno se konstatuje da nedostaci ovih zakona pogoduju korupciji, objašnjava ona i dodaje da se od Srbije, takođe, očekuje primena sankcija.\nKako kaže, i u Nacrtu rezolucije o Srbiji koju je prošle sedmice uputio izvestilac Evropskog parlamenta za Srbiju, Dejvid Mekalister, vlasti u Srbiji se pozivaju da Agenciji obezbede finansijska sredstva kako bi mogla u potpunosti i efikasno da ispunjava svoj mandat.\n"Sa donošenjem novog Zakona o Agenciji za borbu protiv korupcije se, nažalost, mnogo kasni. Nadam se da ćemo uspeti da do kraja 2015. godine dobijemo Nacrt novog zakona u skladu sa našim predlozima i sa onim što su i preporuke Evropske komisije", rekla je Babić.\nGovoreći o Zakonu o finansiranju političkih aktivnosti, direktorka Agencije je istakla da su neophodne izmene tog Zakona.\nPodseća da je u 2014. godini bila formirana radna grupa za izradu Nacrta zakona o izmenama i dopunama Zakona o finansiranju političkih aktivnosti, da je radna grupa, u kojoj su bila i dva predstavnika Agencije, završila svoj zadatak, ali da taj Nacrt nikada nije dobio formu predloga koji bi se našao pred narodnim poslanicima Narodne skupštine Republike Srbije.\n"Ono na čemu i Evropska komisija insistira u poslednjem izveštaju o napretku Srbije je neophodnost izmena tog Zakona, uz uzimanje u obzir preporuka ODIHR-a", navodi Babić.\nPrema njenim rečima, ono na čemu Evropska komisija, ali i sama Agencija, insistiraju i stalno ponavljaju je i da uspešne borbe protiv korupcije nema bez jake međuinstitucionalne saradnje.\nKako kaže, ta saradnja je unapređena, ali mora i dalje da se jača, jer bez toga nema vidljivih i osetnih rezultata.\n"Voleli bismo da ono što uradimo u slučajevima sumnji na ozbiljne povrede zakona dobije svoj epilog tamo gde treba, a to su sudovi. Nažalost za sada ne možemo reći da smo zadovoljni brojem donetih presuda", smatra Babić dodajući da može da se kaže da se vidi određeni napredak.\nAgencija sa svoje strane daje sve da tu saradnju sa svim drugim relevantnim institucijama stalno unapređuje i jača, ističe ona objašnjavajući da koliko god da Agencija radi njeni rezultati ne mogu da se vide ako ne dobiju svoj epilog na sudu.\nIzvor: Vebsajt RTS, 06.12.2015.


Britanski prestolonaslednik ne dolazi u BiH, poseta odgođena zbog KORONA VIRUSA\nPlanirana poseta princa od Velsa Čarlsa Artura Džordža Bosni i Hercegovini otkazana je širenja korona virusa korona, saopšteno je danas iz ambasade Velike Britanije u BiH.\nU saopštenju se navodi da je zbog razvoja situacije u vezi sa pandemijom korona virusa, Britanska vlada zatražila da Njihova kraljevska visočanstva odgode svoje posete Bosni i Hercegovini, Kipru i Jordanu, piše Srpskainfo.\nPodsećamo, princ od Velsa je trebao doći u BiH 17. marta i boraviti do 18. marta.\nBilo je planirano da princ Čarls poseti Sarajevo i da se sastane sa članovima Predsedništva BiH, te predstavnicima iz oblasti biznisa, politike, kulture, civilnog društva i Oružanih snaga.\nKomšić: Pozivam da nađemo kompromis, da ne uništimo stvari koje su dobre\n"NIJE BILO POTREBE ZA DIZANJEM TENZIJA" Predsedništvo otkazalo sednice o mandataru i Godišnjem nacionalnom programu\nPONOVO BEZ DOGOVORA Otkazana sednica Predsedništva BiH\nU BiH ZARAŽENO 1.757 OSOBA Virus do sada odneo 69 života, oporavilo se 727 ljudi\nU BiH je danas do 12 časova potvrđeno 1.757 osoba zaraženih korona virusom, zabeleženo je 69 smrtnih slučajeva, a oporavilo se 727 osoba.\nVLADA TRAŽI VEĆE KAZNE Ko ne bude imao masku i rukavice PAPRENO ĆE TO PLATITI\nUkoliko predsednica RS Željka Cvijnović prihvati predlog Vlade RS uskoro bi mogle biti značajno povećane kazne za prekršaj nenošenja maski i rukavica, ili izlaska u vreme policijskog časa.


Održan letnji sastanak članica Foruma za odgovorno poslovanje – Smart kolektiv\nHome|Aktuelnosti|Održan letnji sastanak članica Foruma za odgovorno poslovanje\nadmin2020-08-21T15:42:59+00:005 јула, 2019|\nBeograd, 5. jul 2019. – Predstavnici Foruma za odgovorno poslovanje okupili su se na redovnom letnjem sastanku kompanija članica, kako bi razmenili informacije o dešavanjima u prethodnom periodu i planovima za drugu polovinu godine.\nNaše članice, koje su lideri u svojim oblastima poslovanja, su potpuno svesne da još mnogo toga može, i mora da se uradi u zajednicama širom zemlje. U periodu pred nama nastavljamo sa brojnim planiranim CSR aktivnostima, zato što verujemo u moć zajedničkog delovanja kao i da biznis ima snagu da stvara bolje društvo i oblikuje svet na bolje, rekao je Neven Marinović, Izvršni direktor Foruma za odgovorno poslovanje.\nDrugi kvartal obeležilo je aktivno učešće kompanija članica na polju unapređenja regulatornog okvira koji bi podsticajnije delovao na razvoj korporativne filantropije. Kroz učešće u radu 3 radne grupe osnovane odlukom Saveta za filantropiju, u kome je Predsednik Foruma za odgovorno poslovanje Dejan Turk član, kompanije članice su imale priliku da doprinesu pitanjima na polju zagovaranja poboljšanog pravnog i regulatornog okvira za davanje. Na sastanku je najavljena tradicionalna konferencija o društveno odgovornom poslovanju – CSR Forum koja ce se odrzati 5. decembra ove godine pod sloganom Lideri održivog razvoja, a stručna javnost imaće priliku da razmeni iskustva o nefinansijskom izveštavanju sa predstavnicima GRI organizacije, koja je kreirala najrasprostranjeniju metodologiju u ovoj oblasti, na događaju koji je planiran za oktobar 2019. godine. Sastanak se organizuje u okviru Projekta za unapređenje okvira za davanje koji finansira USAID, a sprovodi Koalicija za dobročinstvo koju predvodi Fondacija Ana i Vlade Divac a dodatno čine Trag Fondacija, Catalyst Balkans, SMART Kolektiv, Srpski filantropski forum, Forum za odgovorno poslovanje i Privredna komora Srbije.


Banjalučki inspektori naredili rušenje 13 objekata | Banjaluka.net\nBanjalučki inspektori naredili rušenje 13 objekata\nInspektori Odjeljenja za inspekcijske poslove obavili su tokom februara 2.079 inspekcijskih kontrola. Zbog utvrđenih nepravilnosti izdata su 53 prekršajna naloga na osnovu kojih su izrečene novčane kazne u iznosu od 58.800 KM.\nUrbanističko-građevinska inspekcija izdala je sedam prekršajnih naloga zbog bespravne gradnje i izrekla kazne u iznosu od 17.000 KM. Takođe, donijela je rješenja za rušenje 13 objekata i srušila jedan pomoćni objekat.\n– Tržišna inspekcija izdala je 15 prekršajnih naloga zbog obavljanja djelatnosti bez odobrenja i neizdavanja fiskalnih računa kojim su izrečene novčane kazne u iznosu od 12.800 KM, dok je inspekcija rada poslodavcima izdala deset prekršajnih naloga zbog neprijavljivanja devet radnika i izrekla novčane kazne u iznosu od 20.900 KM – saopštili su iz ovog odjeljenja.


Dodik za Reuters: Nisam spreman da radim protiv Dejtona i protiv Ustava BiH | Krajina.BA\nDodik za Reuters: Nisam spreman da radim protiv Dejtona i protiv Ustava BiH\nNovinska agencija Reuters razgovarala je s predsjednikom RS-a Miloradom Dodikom povodom nadolazećiih općih izbora. Lider SNSD-a je u malom intervjuu smanjio secesionističku retoriku, rekavši kako poštuje trenutni ustroj BiH.\nReuters podsjeća na Dodikove ranije izjave o “nemogućoj Bosni i Hercegovini” i “budućoj nezavisnoj RS”.\n“Nisam protiv moguće BiH, ali jesam protiv one koja erodira Dejtonski mirovni sporazum. Protiv sam BiH koju vode stranci, a koji su napravili nemoguću kreaciju u kojoj ne postoji unutrašnji dijalog”, rekao je Dodik naglasivši da je Dejtonski sporazum opespravljen intervencijama stranaca.\nNa direktno pitanje da li bi nastavio promovisati ideju separatizma, odnosno secesije RS od BiH i njene integracije sa Srbijom, Dodik je kazao da želi poštovati Dejton.\n“Poštovat ću Dejtonski sporazum i ustav, nisam spreman da radim protiv Dejtona i protiv ustava”, kazao je predsjednik RS-a.\nNjegova izjava se razlikuje od prethodno izrečenih u kojima se čak pozvao na Donalda Trumpa kao katalizatora nezavisnosti Republike Srpske i ujedinjena sa istočnim susjedima. Reuters smatra da je do promjene retorike došlo zbog posjete Sergeja Lavrova.\nNaime, ministar vanjskih poslova Ruske Federacije kazao je da Dejtosnki sporazum nema alternativu. Važno je napomenuti da je Dodik u više navrata kazao da su mu Moskva i njen stav važniji od mišljenja zapadnih sila.\nKada je u pitanju njegov potencijalni ulazak u Predsjedništvo BiH, Dodik kaže da bi nastavio raditi na putu BiH ka EU, ali da ne bi promovisao njeno članstvo u NATO-u.\nNjegov osnovni razlog je, kako tvrdi, činjenica da je NATO bombardovao položaje VRS-a tokom rata u BiH.\nNa kraju razgovora, Dodik je rekao da bi volio upoznati Stevea Bannona, bivšeg savjetnika Donalda Trumpa. Kako kaže, pitao bi ga d ali će Trump pobijediti na narednim predsjedničkim izborima u SAD-u jer bi on to “morao znati”.\nPrethodni članakOporavljeni Sead Kolašianc konkurisao za meč Arsenala protiv Brentforda\nNaredni članakBranko Petrić izabran za novog predsjednika CIK-a BiH


Otvoren novi Samsung premijum servisni centar u TC Galerija Beograd | Polarotor\nYou Are Here: Home » IT vesti » Otvoren novi Samsung premijum servisni centar u TC Galerija Beograd\nPosted on Polarotor on april 29, 2021 // Leave Your Comment\nKompanija Samsung Electronics, u saradnji sa ProMobi servisom mobilnih telefona, otvorila je premijum servisni centar u TC Galerija u Beogradu, namenjen privatnim i poslovnim korisnicima. U novootvorenom prostoru servisno-izložbenog karaktera, u okviru najvećeg tržnog centra na Balkanu, korisnicima će biti omogućeno razgledanje i isprobavanje uređaja, kao i usluge popravke i prodaje najnovijih Samsung uređaja.\n„Samsung i njegovi zaposleni neprestano osluškuju želje korisnika i znaju da su oni uvek u potrazi za inovacijama koje će im olakšati svakodnevni život. Upravo zato želimo da im omogućimo da na jednom mestu, pitaju za savet, servisiraju svoje pametne telefone, tablete i nosive uređaje, ali i isprobaju proizvode iz našeg portfolija, kao što je najnovija Galaxy S21 serija telefona“, rekao je Hyoung Min Park, predsednik kompanije Samsung Electronics Adriatic.\nSamsung je svim svojim korisnicima omogućio da u novom servisnom centru poprave svoje pametne telefone u rekordno kratkom roku. Tako se popravke unutar ili izvan garantnog roka za koje je potrebno do sat vremena obavljaju na licu mesta, a ukoliko je za popravku ipak potreban duži vremenski period, korisnik može da zatraži uslužni telefon koji će koristiti dok je njegov na servisu. Uz to, svaki korisnik nakon izvršenog servisa dobija bon od 1000 dinara za sledeću vangarantnu popravku. Osim navedenih usluga, korisnicima će biti omogućena i zamena starih telefona, koje će servis otkupiti, za nove uređaje, poput nedavno predstavljene Galaxy S21 serije, a uskoro će biti omogućena i prodaja produženih garancija za Samsung uređaje.\n„Svakodnevno ulažemo energiju i trud u pružanje usluga našim korisnicima i rešavanje problema, nastojeći da doprinesemo boljem poslovanju. Pored toga, kao zvanični Eco Service partner kompanije Samsung, mi takođe doprinosimo i održivosti smanjivanjem otpada koliko god je to moguće i primenjivanjem striktnog sistema njegovog odvajanja, vodeći računa o tome da se reciklaža odvija po propisima. Zadovoljstvo nam je i čast što je tu vrednost prepoznao i Samsung, kompanija s kojom nam je saradnja posebno važna“, istakao je Vladimir Milićević, direktor ProMobi servisa mobilnih telefona.\nServisni centar u TC Galerija Beograd otvoren je svakog dana u nedelji od 10:00 do 21:00, gde će iskustvu korisnika svakako doprineti prijatna atmosfera ovog jedinstvenog servisno-izložbenog prostora, kao i obučeni i uslužni zaposleni.


FK Novi Pazar prekida saradnju sa školama fudbala – Sandzacki\nFK Novi Pazar prekida saradnju sa školama fudbala\nFudbalski klub Novi Pazar će zbog kako je navdeno, neodgovornog i neprofesionalnog odnosa do daljeg prekinuti saradnju sa svim školama fudbala i zabraniti im besplatno treniranje na terenima tog kluba, saopšteno je danas iz pazarskog srpskoligaša.\n“U okviru reorganizacije kluba, najavili smo promene u omladinskom pogonu i saradnju sa svim privatnim školama fudbala iz Novog Pazara. Održali smo sastanke sa predstavnicima tih škola i ponudili im više nego korektne uslove, s ciljem da stvaramo mlade igrače, a od čeka bi koristi imale i matične škole i Fudbalski klub Novi Pazar”, navodi se u saopštenju.\nUprava Novog Pazara ističe da na terenima tog kluba privatne škole fudbala treniraju godinama unazad potpuno besplatno i bez ikakvih obaveza prema gradu i klubu, uz ocenu da takav odnos nije korektan prema kolektivu koji kuburi s finansijama.\n“Predviđeno je da te škole plaćaju 300 dinara po terminu za trening, dok je u privatnim balonima cena višestruko veća. Taj simbolični iznos služio bi za održavanje terena, a ne za punjenje klupske kase jer ponavljamo da je primarni cilj da deca koja treniraju u našem gradu budu stožer Novog Pazara, a ne da jačaju klubove iz drugih gradova”, ističu čelnici Pazara.\nDodaje se da su se sve škole oglušile na fer ponudu Novog Pazara i da taj klub nisu udostojile bilo kakvog odgovora, pozitivnog ili negativnog.\n“Takav odnos privatnih škola fudbala smatramo veoma neodgovornim i neprofesionalnim. Bojimo se da je cilj njihovog postojanja samo da deci naplaćuju članarinu, a ne da stvaraju igrače. Svakako, otvoreni smo za razgovor sa svima koji žele dobro našem klubu i svoj deci koja treniraju fudbal u Novom Pazaru”, zaključuje se u saopštenju Upravnog odbora Novog Pazara.\nElzan i Asmir na tromeču u Sloveniji\nVršac izgubio u Novom Pazaru\nNovopazarci izgubili u Aleksincu\nFudbalski KUP PLAVA\nAMK Novi Pazar – Punih osam godina i puni plakari medalja\nDers u džamiji na Klječu


Izjava o privatnosti za Microsoft SharePoint 2013 OneDrive for Business za iOS mobilne uređaje - SharePoint\nIzjava o privatnosti za Microsoft SharePoint 2013 OneDrive for Business za iOS mobilne uređaje\nPoslednje ažuriranje: februar 2014.\nOva izjava o privatnosti objašnjava prakse prikupljanja podataka i korišćenja aplikacije Microsoft SharePoint 2013 OneDrive for Business za iOS mobilne uređaje („OneDrive for Business“). Ne odnosi se na druge Microsoft lokacije, proizvode ili usluge na mreži ili van mreže.\nImajte na umu da se na podatke kojima pristupate i koje prenosite putem aplikacije OneDrive for Business mogu primeniti druge izjave o privatnosti, na primer izjava o privatnosti organizacije ili preduzeća koje vam obezbeđuje pristup sistemu Microsoft SharePoint ili izjava o privatnosti povezana sa vašim uređajem.\nAplikacija OneDrive for Business dizajnirana je da omogući korisnicima iOS mobilnih uređaja da pristupaju aplikaciji OneDrive for Business u Microsoft SharePoint vlasničkom okruženju svoje organizacije. Samo radi potvrde identiteta aplikacija OneDrive for Business prikuplja i prenosi informacije sa ličnim podacima koji se mogu identifikovati, na primer e-adresu i lozinku korisnika, kao što je opisano u dokumentaciji aplikacije. Kako bi se izbegle nedoumice, Microsoft ne koristi ove informacije u druge svrhe. Osim ukoliko vaša organizacija koristi SharePoint Online, informacije sa ličnim podacima koji se mogu identifikovati ne prenose se korporaciji Microsoft putem upotrebe aplikacije OneDrive for Business. Ako vi ili vaša organizacija koristite SharePoint Online, Microsoft ne obrađuje informacije sa ličnim podacima koji se mogu identifikovati u svojstvu kontrolera podataka. Za više detalja obratite se administratoru organizacije ili dokumentaciji za pomoć lokacije SharePoint Online odnosno aplikacije OneDrive for Business.